open-index/open-wikipedia-markdown huggingface dataset:
ပါရိစ္ဆတ္တကသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ်- တာဝတိံသာနတ်ပြည်ရှိ ပင်လယ်ကသစ်ပင်ကြီး၏အရွက်များ ကြွေကျခါနီးအချိန်မှ စ၍ ပင်လုံးကျွတ်ပွင့်ချိန်ထိ (၇)နေရာတို့၌ နတ်တို့ ဝမ်းသာပျော်ရွှင်ကြပုံ၊ ပင်လယ် ကသစ်ပင်ကြီး၏အာနုဘော်, ပင်လယ်ကသစ်ပန်းပွင့်ချိန် လေးလပတ်လုံး နတ်စည်း စိမ်ခံစားကြပုံနှင့် နှိုင်းယှဉ်၍ အရိယာသာဝက၏ ရဟန်းပြုရန်ကြံစည်ပုံ, ရဟန်းပြုပုံမှ စ၍ ရူပါဝစရဈာန်လေးပါး ရပုံ, ရဟန္တာဖြစ်ပုံအထိ (၅)ဌာနနှင့် ရဟန္တာဖြစ်သည့်အခါ နတ်တို့အဆင့်ဆင့် ကြွေးကြော်ကြရာ ဗြဟ္မာပြည်အထိ ရဟန္တာပုဂ္ဂိုလ်တို့၏ အာနုဘော်ပျံ့နှံ့ပုံအကျယ်ကို ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ ပါရိစ္ဆတ္တကနှင့်ဆက်စပ်၍ သိမှတ်ဖွယ်ရာများနှင့်တကွ ဖွင့်ဆိုချက်များ ပြည့်စုံစွာ ပါရှိပါသည်။

## ကိုးကား
အရက္ခေယျသုတ်

ဘုရားရှင်၏ သန့်ရှင်းစင်ကြယ် (အပြစ်ကင်း)သော ကိုယ်အကျင့် “ကာယ သမာစာရ” နှုတ်အကျင့် “ဝစီသမာစာရ”၊ စိတ်အကျင့် “မနောသမာစာရ”၊ အသက်မွေးမှု “ပရိသုဒ္ဓါဇီဝ” ဟူသော တရားလေးပါးနှင့် ပြည့်စုံတော်မူခြင်းကြောင့် “ငါ၏ ကာယဒုစရိုက်, ဝစီဒုစရိုက်, မနောဒုစရိုက်နှင့် မှားယွင်းနေသော အသက်မွေးမှုကို အခြားသူ မသိပါစေလင့်” ဟု စောင့်ရှောက်ထိန်းသိမ်း (ဖုံးဖိ)စရာ မလို-ဟု အခြားသူ တစ်စုံ တစ်ယောက်မျှ မသိရအောင် စောင့်ရှောက်ထိန်းသိမ်း (ဖုံးဖိ)စရာ မလိုသော တရား လေးပါးနှင့် လောက၌ တစ်စုံ တစ်ယောက်သော သမဏ, ဗြာဟ္မဏ, မာရ, ဗြဟ္မာမျှ ကြောင်းကျိုး, သဘာဝ ယုတ္တိရှိရှိ ကဲ့ရဲ့ပြစ်တင်မှု မပြုနိုင်သော -(၁) တရားတော်၏ သွာက္ခာတတာဂုဏ်၊ (၂) သာဝကတို့ နိဗ္ဗာန်သို့ ရောက်စေနိုင်သောအကျင့်၊ (၃) ရာပေါင်းမက များစွာသောသာဝကတို့ အာသဝေါကုန်ခမ်း ရဟန္တာဖြစ်မှု-ဟူသော တရားသုံးပါးတို့ကို ဟောတော်မူသည့်သုတ်။

## ကိုးကား
မေထုနသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဇာဏုဿောဏိပုဏ္ဏားက ဘုရားရှင်အား ဗြဟ္မစာရီဟု ဝန်ခံမှုနှင့်ဆက် စပ်၍ မေးလျှောက်ရာ ဘုရားရှင်က မိမိသည် “အခဏ္ဍ အစ္ဆိဒ္ဒ အသဗလ အကမ္မာသပရိပုဏ္ဏ ပရိသုဒ္ဓ ဗြဟ္မစာရီ”ဖြစ်ပုံကို မိန့်ကြားတော်မူပါသည်။

ဇာဏုဿောဏိပုဏ္ဏားက “ဗြဟ္မစရိယ၏ ခဏ္ဍ ဆိဒ္ဒ သဗလ ကမ္မာသ”ကို မေးလျှောက်ရာ ဘုရားရှင်က “မေထုန်ငယ် ခုနစ်ပါး”ကို ဟောတော်မူပြီး ယင်း မေထုန်ငယ်ခုနစ်ပါးကို ပယ်ပြီးမှ သဗ္ဗညုဘုရားရှင်ဖြစ်ကြောင်း ကြေညာတော်မူခဲ့ပုံကို ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။

## ကိုးကား
ဣဓလောကိကသုတ်

(၂)သုတ် ရှိပါသည်။

ကောသလနိုင်ငံ သာဝတ္ထိမြို့ ပုဗ္ဗာရုံကျောင်းတော် မိဂါရမာတုပြာသာဒ်၌ ဘုရားရှင်သီတင်းသုံးတော်မူစဉ် မာတုဂါမ၏ ပစ္စုပ္ပန်လောကကိုအောင်နိုင်သော အကျင့်လေးမျိုးနှင့် တမလွန်လောကကိုအောင်နိုင်သော အကျင့်လေးမျိုးတို့ကို ဂါထာ, စုဏ္ဏိယ ဗန္ဓနှစ်မျိုးအားဖြင့် ဝိသာခါဥပါသိကာအား ဘုရားရှင် အကျယ် ဟောတော်မူသည့်သုတ်။
---------

အထက်သုတ်ဒေသနာတော်နည်းအတိုင်း ဘုရားရှင်က ရဟန်းတို့အား ဟောတော်မူသည့်သုတ်။

## ကိုးကား
နကုလမာတာသုတ်

ဘုရားရှင် ဘဂ္ဂနိုင်ငံ သုသုမာရဂိရမြို့အနီး ဘေသကဠာတောအုပ်ဝယ် သီတင်းသုံးတော်မူစဉ် နကုလမာတာအား ကွယ်လွန်ပြီးနောက် မနာပကာယိကာနတ် ဖြစ်နိုင်သော အမျိုးသမီး၏ အရည်အချင်းရှစ်မျိုးကို ဘုရားရှင် ဟောတော်မူသည့်သုတ်။

## ကိုးကား
ဗောဇ္ဈသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် မဟပ္ဖလ၊ မဟာနိသံသ၊ မဟာဇုတိက၊ မဟာဝိပ္ဖာရဖြစ်အောင် အဋ္ဌင်္ဂဥပုသ်ကျင့်သုံးပုံ၊ တိုင်းကြီး ၁၆-တိုင်းအမည်၊ နတ်ပြည်ခြောက်ထပ်နှင့် လူတို့အသက်တမ်း ကွာခြားပုံ၊ အဋ္ဌင်္ဂ ဥပုသ်သီလကောင်းမှုကြောင့် ကွယ်လွန်သည့်အခါ နတ်ပြည်၌ဖြစ်နိုင်ပုံကို ဗောဇ္ဈာ ဥပါသိကာမအား ဘုရားရှင် ဟောကြားတော်မူသည့်သုတ်။

## ကိုးကား
ဒုစ္စရိတဝိပါကသုတ်

ကာယဒုစရိုက်(၃)ပါး၊ ဝစီဒုစရိုက်(၄)ပါးနှင့် သုရာပါနတို့ကို ပွားများအပ်, အကြိမ်များစွာ အလေ့အလာပြုအပ်သည်ရှိသော် ငရဲ၊ တိရစ္ဆာန်, ပြိတ္တာဘုံတို့၌ ဖြစ်ရ၏။ ပါဏာတိပါတ၏ အပေါ့ဆုံးအပြစ်သည် အသက်တို့၏၊ အဒိန္နာဒါန၏ အပေါ့ဆုံးအပြစ်သည် စည်းစိမ်ဥစ္စာပျက်စီးခြင်းကို ဖြစ်စေတတ်၏။ ကာမေသု မိစ္ဆာ စာရ၏ အပေါ့ဆုံးအပြစ်သည် ရန်များ၏။ မုသာဝါဒ၏ အပေါ့ဆုံးအပြစ်သည် မဟုတ် မမှန် စွပ်စွဲခံရ၏။ ပိသုဏာဝါစာ၏ အပေါ့ဆုံးအပြစ်သည် မိတ်ဆွေတို့နှင့် ကွဲပြားရ၏။ ဖရုသဝါစာ၏ အပေါ့ဆုံးအပြစ်သည် မနှစ်သက်ဖွယ်အသံကို ဖြစ်စေတတ်၏။ သမ္ဖပ္ပလာပ၏ အပေါ့ဆုံးအပြစ်သည် သူတစ်ပါးတို့ မနာယူသော စကားရှိသူ ဩဇာတိက္ကမ မရှိသူဖြစ်ရ၏။ သုရာမေရယ၏ အပေါ့ဆုံးအပြစ်သည် ရူးသွပ် (စိတ်မနှံ့ စကားမပီသူ)ဖြစ်ရ၏-ဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ဖွင့်ဆိုချက်များရှိပါသည်။

## ကိုးကား
ပုညကိရိယဝတ္ထုသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးနေတော်မူစဉ် ပုညကိရိယဝတ္ထုသုံးမျိုးနှင့် ယင်းတို့ကိုပြုလုပ်ခြင်းကြောင့် ရရှိသော ကာမာဝစရ ကုသိုလ်အလိုက် ခံစားပြည့်စုံနိုင်သော အကျိုးဂုဏ်ကျေးဇူးတို့ကို အကျယ်တဝင့် ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ပါရှိပါသည်။
-----------

ဘုရားရှင် ဝံသနိုင်ငံ ကောသမ္ဗီမြို့ ဃောသိတာရုံကျောင်းတော်၌ သီတင်းသုံးတော်မူစဉ် “ပုညကိရိယဝတ္ထုသုံးမျိုးတို့ကို ဟောတော်မူကြောင်း” ခုဇ္ဇုတ္တရာက ဥတေနမင်းနန်းတော်၌ သာမာဝတီမဟေသီမိဖုရားအမှူးရှိသော မိဖုရားတို့အား ဟောကြားသည့်သုတ်။

အဋ္ဌကထာ၌ ပုညကိရိယဝတ္ထုဆယ်ပါးကို အကျယ်ဖွင့်ထားသည့် ဖွင့် ဆိုချက်များ များစွာပါရှိပါသည်။

## ကိုးကား
ဒါနဝတ္ထုသုတ်

အလှူပေးခြင်း၏ အကြောင်း(၈)မျိုးတို့အား ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ဒါနူပပတ္တိသုတ်

သီလရှိသော ပုဂ္ဂိုလ်၏ လူစည်းစိမ်ချမ်းသာ, နတ်ပြည် (၆)ထပ်ရှိ နတ်စည်း စိမ်ချမ်းသာ, ဗြဟ္မာချမ်းသာကို တောင်းတ၍ လှူဖွယ်ဝတ္ထုတို့ကို သမဏ, ဗြာဟ္မဏတို့အား ပေးလှူသော ဒါနစေတနာကြောင့် တောင်းတ လင့်ဆို အလိုရှိတိုင်း ပြည့်စုံ နိုင်ပုံ၊ သီလမရှိသောပုဂ္ဂိုလ်အား မပြည့်စုံနိုင်ပုံကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များပါရှိပါသည်။

## ကိုးကား
အရကသုတ်

အရက အမည်ရှိသော ဆရာကြီး၏ အဆုံးအမဩဝါဒကထာများ၊ သတ္တဝါတို့ အသက်တိုမှုနှင့် ဆက်စပ်၍-(၁) မြက်ဖျား၌ ကျရောက်သော ဆီးနှင်းပေါက်ဥပမာ၊ (၂) မိုးရေပွက်ဥပမာ၊ (၃) ရေပြင်၌ ရိုက်နှက်အပ်သော တုတ်ရာဥပမာ၊ (၄) တောင်ကျချောင်း (ရေတံခွန်) ဥပမာ၊ (၅) တံတွေးပေါက် ဥပမာ၊ (၆) ခြစ်ခြစ်တောက် (လောလော)ပူနေသော သံအိုးကင်း၌ ထည့်အပ်သော အသားတုံးဥပမာ၊ (၇) နွားသတ် ရုံသို့ ဆောင်ယူလာသော သတ်မည့်နွားမ ဥပမာတို့ဖြင့် ရာပေါင်းများစွာသော တပည့်တို့အား ဆုံးမဩဝါဒပေးပုံ၊ အရကဆရာကြီး ရှိစဉ်က လူ့သက်တမ်း အနှစ် ခြောက်သောင်းရှိပုံ၊ ထိုအခါက အသက်ငါးရာရှိမှ အမျိုးသမီးများ လက်ထပ်ကြပုံ၊ ချမ်းအေးမှု ပူအိုက်မှု ဆာလောင်မှု မွပ်သိပ်မှု၊ ကျင်ကြီး စွန့်လိုမှု၊ ကျင်ငယ် စွန့်လိုမှု ဟူသော ရောဂါခြောက်မျိုးသာ လူ့လောက၌ ရှိခဲ့ပုံ၊ အရကဆရာကြီး၏ ဩဝါဒကို ယခုအခါ၌ ပြောဆိုသင့်ပုံနှင့် ထိုခေတ်က လူ့သက်တမ်း အခြေအနေ၊ လူ့သက်တမ်းနှင့် ဆက်စပ်သော မိန့်ကြားတော်မူချက်များ၊ မိမိဟူသော ဘုရားရှင်၏ တပည့်သာဝကများအတွက် ဆောင်ရွက်တော်မူချက်၊ တိုက်တွန်းတော်မူချက်များကို ဟောတော်မူသည့်သုတ်။

ဋီကာ၌ -ထိုခေတ်က ထင်ရှားခဲ့သော ဖွားသက်ရှည်တစ်ဦးနှင့် ဖိုးသက်ရှည် ၇-ဦးတို့ကို ပြဆိုထားပါသည်။

## ကိုးကား
အက္ခဏသုတ်

မြတ်သောအကျင့်ကို ကျင့်သုံးရန် အခွင့်မဟုတ်သောတရား (ရပ်ပြစ်ရှစ်ပါး)တို့ကို ဟောကြားတော်မူသည့်သုတ်။

## ကိုးကား
ပဟာရာဒသုတ်

ဘုရားရှင် ၁၂-ဝါမြောက် ဝေရဉ္ဇာမြို့ နဠေရုတမာပင်ရင်း၌ သီတင်းသုံး နေတော်မူစဉ် ပဟာရာဒအသုရာ ပရိသတ်နှင့်ရောက်ရှိလာပြီး ဘုရားရှင်အား ဖူးမြော် နေစဉ် ဘုရားရှင်၏မေးတော်မူချက်အရ ပဟာရာဒအသုရာက မဟာသမုဒ္ဒရာ၏အံ့ဖွယ်ရှစ်ပါးကိုလျှောက်ထားပါသည်။ ပဟာရာဒအသူရာ၏ မေးလျှောက်ချက်အရ ဘုရားရှင်က ဗုဒ္ဓမြတ်စွာသာသနာတော်၏အံ့ဖွယ်ရှစ်ပါးကို ဟောတော်မူပါသည်။

အဋ္ဌကထာ, ဋီကာတို့၌ လောကတည်ရှိနေပုံ အလုံးစုံကို ဖွင့်ဆိုချက်များရှိပါသည်။

## ကိုးကား
ကာရဏ္ဍဝသုတ်

ဘုရားရှင် အင်္ဂတိုင်း စမ္ပာမြို့ ဂဂ္ဂရာရေကန်အနီး၌ သီတင်းသုံးတော်မူနေစဉ် ရဟန်းတို့က ရဟန်းတစ်ပါးကို အာပတ်ဖြင့်စွပ်စွဲမှုကို အကြောင်းပြု၍ “ဤသာသနာတော်၌ ရဟန်းတစ်ပါး၏ အပြစ်ကို မမြင်သေးသရွေ့ ထိုရဟန်းသည် အခြားတို့နှင့် အတူဖြစ်ပုံ၊ ထိုရဟန်း၏ အာပတ်ကို ရဟန်းကောင်းတို့ တွေ့ရှိသိမြင်ကြရာအခါ၌ “ဤရဟန်းကား ရဟန်းတို့ကို ဖျက်ဆီးနေသူ၊ ရဟန်းအဖျင်း, ရဟန်းအမှိုက်တည်း” ဟု တခြားသောရဟန်းတို့ကို မဖျက်ဆီးပါစေလင့်-ဟု နှလုံးသွင်း၍ ထိုရဟန်းယုတ်ကို ဤသာသနာတော်မှ နှင်ထုတ်ရမည်-ဟု မုယောခင်းဥပမာ, စပါးပုံကြီးကို လေ့ပုံဥပမာ, ရေတွင်းမှ ရေသွယ်သော ရေသံလျောက် ဥပမာတို့ဖြင့် ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
တိဿဗြဟ္မာသုတ်

ဘုရားရှင် မဂဓနိုင်ငံ ရာဇဂြိုဟ်မြို့တော်အနီး ဂိကူဋတောင်၌ သီတင်းသုံးတော်မူစဉ် သန်းခေါင်ယာမ်ညဉ့်အခါ၌ နတ်သားနှစ်ယောက် ဘုရားရှင်ထံ ရောက်လာပြီး “ဧတာ ဘန္တေ ဘိက္ခုနိယော သုဝိမုတ္တာ”ဟု နတ်သားတစ်ယောက်က လျှောက်ထားပါသည်။ အခြားနတ်သားတစ်ယောက်က “ဧတော ဘန္တေ ဘိက္ခုနိယော အနုပါဒိသေသာ သုဝိမုတ္တာ”ဟု လျှောက်ထားကြပြီး ဘုရားရှင် လက်ခံတော်မူခြင်းကို သိကြသဖြင့် ပြန်သွားကြပါသည်။

ဘုရားရှင်က ထိုအကြောင်းကို နံနက်မိုးလင်းသောအခါ ရဟန်းတော်တို့အား မိန့်ကြားတော်မူပါသည်။ ထိုအခါ အရှင်မောဂ္ဂလ္လာန်ထေရ်က ထိုသို့လျှောက်ထားနိုင်သော ဒေဝတာကို စဉ်းစားဆင်ခြင်သည့်အခါ မကြာခင်က ပျံလွန်ပြီး ဗြဟ္မာပြည်၌ ဖြစ်နေသော တိဿဗြဟ္မာကို သိမြင်ခြင်းကြောင့် ဗြဟ္မာပြည်သို့ လိုက်ကြွတော်မူပြီး မေးမြန်းတော်မူပါသည်။ တိဿဗြဟ္မာက ဗြဟ္မာ့အာယု၊ ဝဏ္ဏ၊ သုခ၊ ယသ၊ အာဓိပတေယျဖြင့် တင်းတိမ်အားရ ကျေနပ်နေသောဗြဟ္မာသည် ဥတ္တရိနိဿရဏကို အမှန်အားဖြင့် မသိနိုင်သောကြောင့် သဥပါဒိသေသ အနုပါဒိသေသကို မသိနိုင်ပါ။ ဗြဟ္မာ့အာယု၊ ဝဏ္ဏအစရှိသည်တို့နှင့်သာ တင်းမတိမ် မကျေနပ်ကြသော ဗြဟ္မာတို့သည် ဥတ္တရိနိဿရဏကို မှန်ကန်စွာ သိကြကုန်၏။ ထိုဗြဟ္မာတို့သည် သဥပါဒိသေသ အနုပါဒိသေသကို သိကြကုန်၏။

အရှင်ဘုရားမောဂ္ဂလ္လာန် ဥဘတောဘာဂဝိမုတ္တရဟန်း၊ ပညာဝိမုတ္တရဟန်းကို ဤအရှင်သည် ကိုယ်ခန္ဓာရှိနေသရွေ့ နတ်လူဖူးမြင်ကြရမည်။ ကိုယ်ခန္ဓာပျက်စီး သွားသည့်အခါ မဖူးမြော်နိုင်ကြတော့ဟုလည်းကောင်း၊ ကာယသက္ခီ ဒိဋ္ဌိပ္ပတ္တ သဒ္ဓါဝိမုတ္တိ ဓမ္မနုသာရီရဟန်းတော်တို့ကို ဤအရှင်သည် အနုလောမိက သေနာသနတို့ကို မှီဝဲပြီး ကလျာဏမိတ္တတို့ကို ဆည်းကပ်လျက် သဒ္ဓါအစရှိသော ဝိပဿနာဣန္ဒြေတို့ကို အညီအမျှဆောင်နိုင်ပါမူ မျက်မှောက်ဘဝ၌ပင် အရဟတ္တဖိုလ်ကို ကိုယ်တိုင်မျက်မှောက်ပြု၍ နေနိုင်ရာ၏ဟု သိနိုင်ပါသည်ဟု လျှောက်ထားပါသည်။

အရှင်မောဂ္ဂလ္လာန်ထေရ်သည် ဗြဟ္မာဘုံမှ ပြန်လာပြီး တိဿဗြဟ္မာနှင့် မိမိတို့ ဆွေးနွေးခဲ့သောဤအကြောင်းအရာကို ဘုရားရှင်အားလျှောက်ထားပါသည်။ ဘုရားရှင်က “မောဂ္ဂလ္လာန် တိဿဗြဟ္မာသည် ခုနစ်ယောက်မြောက် အနိမိတ္တဝိဟာရီ ပုဂ္ဂိုလ်ကို မဟောပြောလိုက်ပါတကား”ဟု မိန့်ကြားတော်မူရာ ဘုရားရှင်က အနိမိတ္တ ဝိဟာရီပုဂ္ဂိုလ်အကြောင်းကို အပြည့်အစုံ မိန့်ကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များရှိပါသည်။

## ကိုးကား
ဥတ္တရဝိပတ္တိသုတ်

အရှင်ဥတ္တရထေရ်သည် မဟိသဝတ္ထုအရပ် သင်္ခေယျကတောင် ဝဋဇာလိက ကျောင်းဝယ် သီတင်းသုံးတော်မူစဉ် ရဟန်းတော်တို့အား “ငါ့ရှင်တို့ ရဟန်းသည် ရံဖန်ရံခါ အတ္တဝိပတ္တိကို, ရံဖန်ရံခါ ပရဝိပတို့ကို ရံဖန်ရံခါ အတ္တသမ္ပတို့ကို ရံဖန်ရံခါ ပရသမ္ပတို့ကို ဆင်ခြင်နေမူကောင်း၏”ဟု မိန့်ကြားတော်မူပါသည်။

အရှင်ဥတ္တရထေရ်၏ တရားတော်ကို မြောက်အရပ်မှ တောင်အရပ်သို့ တစုံ တခုသောပြုဘွယ်ကိစ္စဖြင့်သွားသော ဝေဿဝဏ်နတ်မင်းကြီး ကြားသိရသဖြင့် အလျင် အမြန်သွား၍ သိကြားမင်းအား လျှောက်တင်လေသည်။ သိကြားမင်းသည် အလျင် အမြန် အရှင်ဥတ္တရထံသို့ ရောက်လာပြီးလျှင် “အရှင်ဥတ္တရထေရ်သည် အထက်ပါ အတိုင်း တရားတော်ဟော၏ဟူသည် မှန်ပါသလော”ဟု မေးမြန်းလျှောက်ထားသည့် အခါ အရှင်ဥတ္တရထေရ်က မှန်ကန်ကြောင်း မိန့်ကြားပါသည်။ ။ဤတရားတော်ကို အရှင်ဥတ္တရထေရ်၏ဉာဏ်၌ ထင်မြင်ချက်ဖြင့် ဟောပါ သလော၊ သို့မဟုတ် ဘုရားရှင်၏ တရားတော်ကို စွဲယူ၍ ဟောပါသလော-ဟု မေးလျှောက်သည့်အခါ အရှင်ဥတ္တရထေရ်က “စပါးပုံကြီးထဲက စပါးသယ်ယူသော” ဥပမာစကားဖြင့် ပြန်လည်မိန့်ကြားတော်မူပါသည်။ သိကြားမင်းက အရှင်ဥတ္တရထေရ်အား တအံ့တဩ ချီးမွမ်းပြီးလျှင် ဤတရားတော်ကို ဘုရားရှင် ရာဇဂြိုဟ်မြို့တော် ဂိဇ္ဈကုဋ်တောင်ကျောင်းတော်၌ ဒေဝဒတ် ခွဲထွက်သွားပြီး မကြာမီ ဟောတော်မူခဲ့ကြောင်း, လာဘ, အလာဘ, ယသ, အယသ, သက္ကာရ, အသက္ကာရ, ပါပိစ္ဆ ပါပမိစ္ဆတာဟူသော မသူတော်တရားရှစ်ပါးတို့ နှိပ်စက်ခံရသောကြောင့် ရှင်ဒေဝဒတ်သည် အပါယိကစသည်ဖြစ်ရပုံ, ယင်းတရားရှစ်ပါးကို လွှမ်းမိုးနှိမ်နင်း၍ နေကြကုန်အံ့-ဟု ကျင့်ကြံရမည်ဟု ဘုရားရှင်ဟောတော်မူကြောင်း အကျယ်တဝင့် လျှောက်ထားပြီး အရှင်ဥတ္တရသည် ဤတရားဒေသနာတော်ကို သင်ယူတော်မူပါ၊ သင်ကြားပေးတော်မူပါ၊ ဆောင်ထားတော်မူပါ၊ ဤတရားတော်သည် အတ္ထသံဟိတ, အာဒိဗြဟ္မ စရိယကဖြစ်ပါကြောင်း လျှောက်ထားသည့်သုတ်။

## ကိုးကား
ဒေဝဒတ္တဝိပတ္တိသုတ်

ဘုရားရှင် မဂဓနိုင်ငံ ရာဇဂြိုဟ်မြို့ ဂိဇ္ဈကုဋ်တောင်ကျောင်းတော်၌ သီတင်းသုံးတော်မူစဉ် ဒေဝဒတ္တသံဃာသင်းခွဲ၍ ထွက်သွားပြီး မကြာမီ ဒေဝဒတ္တကို အကြောင်းပြု၍ “သူတော်ကောင်းဖြစ်သော ရဟန်းသည် ရံဖန်ရံခါ မိမိ၏ပျက်စီးမှု သူတစ်ပါးတို့၏ ပျက်စီးမှု, မိမိ၏ပြည့်စုံမှု, သူတစ်ပါးတို့၏ ပြည့်စုံမှုကို ဆင်ခြင်သိမြင်နေရမည်။ လာဘ, အလာဘ, ယသ, အယသ, သက္ကာရ, အသက္ကာရ၊ ပါပိစ္ဆတာ, ပါပမိတ္တတာ ဟူသော အသဒ္ဓမ္မရှစ်ပါးတို့ လွှမ်းမိုးနှိပ်စက်အပ်သော ကုသိုလ်စိတ်ကုန်နေသော ဒေဝဒတ္တသည် အာပါယိက, နေရယိက, ကပ္ပဋ္ဌ, အတေကိစ္ဆ ဖြစ်ပုံ သူတော်ကောင်း ဖြစ်သော ရဟန်းတော်သည် ယင်းတရားရှစ်ပါးကို လွှမ်းမိုး၍နေရမည်။ ယင်း အသဒ္ဓမ္မရှစ်ပါးကို မလွှမ်းမိုးပဲနေသော ရဟန်းအား ဒုက္ခာသဝ, ကိလေသာသဝ, ဝိဃာတ ပရိဠာဟတို့ ဖြစ်ကုန်ရာ၏။ လွှမ်းမိုး၍နေသော ရဟန်းအား မဖြစ်ကုန်၊ ထို့ကြောင့် ဖြစ်ပေါ်လာသော ယင်းအသဒ္ဓမ္မရှစ်ပါးတို့ကို လွှမ်းမိုး၍နေအံ့ဟု ကျင့်ရမည် ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အပ္ပိယသုတ်

ဆဋ္ဌသုတ်နှင့် သတ္တမသုတ်။

သီတင်းသုံးဖော်တို့၏ ချစ်ခင်နှစ်သက်သူ, မြတ်နိုးသူလေးစားသူ, စိတ်နှလုံးကို တိုးပွားစေသူဖြစ်ကြောင်း တရား (၈)ပါးနှင့် ယင်းတို့၏ ဆန့်ကျင်ဖက်ပုဂ္ဂိုလ်၏ တရား (၈)ပါးတို့ကို ၂-သုတ်ခွဲ၍ ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။

## ကိုးကား
ပေါရှေး

**ပေါရှေး** (, ) သည် ဗော့စ်ဝဂ္ဂန် အုပ်စု၏ တစ်စိတ်တစ်ပိုင်းဖြစ်သော ဂျာမန်ဇိမ်ခံကားထုတ်လုပ်သူဖြစ်ပြီး တရားဝင်အမည်မှာ **Dr. Ing. h.c. F. Porsche AG** ဖြစ်သည်။ ကုမ္ပဏီသည် ဇိမ်ခံကားများနှင့် အားကစားကားများကို ထုတ်လုပ်သည်။

## ကိုးကား 
ကဏ္ဍ:ကားကုမ္ပဏီများ
ပဋိသာရဏီယသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ပဋိသာရဏီယ ကံပြုထိုက်သော ရဟန်း၏အင်္ဂါရှစ်ပါးနှင့် ပဋိသာရဏီယကံမှ ငြိမ်းအေးပေးရမည့် ရဟန်း၏ အင်္ဂါရှစ်ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

(ဝိ၊၃၊၄၅၅။ ဝိ၊၄၊၃၇-၄၇။)တို့၌လည်း ပဋိသာရဏီယကံပြုပုံများ ရှိပါသည်။

အဋ္ဌကထာ၌ အနည်းငယ်မျှသာ ဖွင့်ပြထားပါသည်။

## ကိုးကား
ပတ္တနိကုဇ္ဇနသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ပတ္တနိကုဇ္ဇန (သပိတ်မှောက်)ကံ ပြုထိုက်သော ဥပါသကာ၏ အင်္ဂါ ၈-ပါးနှင့် ပတ္တဥက္ကုဇ္ဇန (သပိတ်လှန်သည့်ကံ ပြုထိုက်သော ဥပါသကာ၏ အင်္ဂါ ၈-ပါးတို့ကို ကဏှပက္ခ, သုက္ကပက္ခအနေအားဖြင့် ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ မှတ်သားဖွယ် ဖွင့်ဆိုချက်အချို့ ရှိပါသည်။

## ကိုးကား
ဒါနသုတ်

(၅)သုတ် ရှိပါသည်။

ဒါနပြုခြင်း (၈)မျိုးကို ဘုရားရှင်က ရဟန်းတော်များအား ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ ဟောကြားတော်မူသည့်သုတ်။

အဋ္ဌကထာ၌ ဖွင့်ဆိုသင့်သောပုဒ်တို့ကို ဖွင့်ဆိုပြီး စိတ္တာလင်္ကာရဒါန သာအမြင့်မြတ်ဆုံးဖြစ်ပုံ၊ “အဒန္တဒမနံ ဒါန” ဂါထာကို ပြဆိုထားပါသည်။

ဋီကာ၌လည်း အဋ္ဌကထာလာပုဒ်တို့ကို ဖွင့်ဆိုထားပါသည်။ စိတ္တာ လင်္ကာရဒါန မြင့်မြတ်ခြင်း အကြောင်းကို ဖွင့်ပြထားပါသည်။
----------

ဒါနဝတ္ထု =ဒါနဖြစ်ခြင်း၏ အကြောင်းရှစ်မျိုးဟု ဟောတော်မူပါသည်။

အဋ္ဌကထာ၌ “အဒန္တဒမနံ ဒါနံ” ဂါထာလည်း ပါရှိပါသည်။
---------

သဒ္ဓါ, ဟိရီ, ကုသလဒါန တရားသုံးပါးတို့သည် သူတော်ကောင်းတို့သို့ အစဉ်တစိုက်လိုက်ပါပုံ နတ်ပြည်၏လမ်းကြောင်းဖြစ်ပုံ နတ်ပြည်သို့ ရောက်နိုင်ပုံတို့ကို ဘုရားရှင်က ရဟန်းတို့အား ဟောတော်မူသည့်သုတ်။
------------

ဒါနသံဝိဘာဂဝိပါကကို သိသောပုဂ္ဂိုလ်နှင့် မသိသောပုဂ္ဂိုလ်တို့၏ ခြားနား ချက်၊ အကျိုးများသော ဒါနသံဝိဘာဂပြုပုံနှင့် ဒါန၏အကျိုးခံစားရပုံကို ဘုရားရှင် ဟောတော်မူပုံကို ခုဇ္ဇုတ္တရာက သာမာဝတီမဟေသီအမှူးပြုသော မိဖုရားတို့အား ဟောပြသည့်သုတ်။

အဋ္ဌကထာ၌ မှတ်သားဖွယ် ဖွင့်ဆိုချက်များပါရှိပါသည်။
--------------

-အာမိသ, ဓမ္မ ဟူသော ဒါန နှစ်မျိုးတို့တွင် ဓမ္မဒါနသာ အမြတ်ဆုံး၊

-အာမိသ, ဓမ္မ သံဝိဘာဂ နှစ်မျိုးတို့တွင် ဓမ္မသံဝိဘာဂသာ အမြတ်ဆုံး၊

-အာမိသ, ဓမ္မာနုဂ္ဂဟ နှစ်မျိုးတို့တွင် ဓမ္မာနုဂ္ဂဟသာ အမြတ်ဆုံး ဖြစ်ပုံနှင့်

-ပရမအနုတ္တရဒါန, သံဝိဘာဂကို ဘုရားရှင်များ ချီးမွမ်းတော်မူပုံ အဂ္ဂခေတ္တ၌ ပသန္နစိတ္တဖြင့် အခါအားလျော်စွာ ပူဇော်သင့်ပုံဟူသော အာမိသဒါန၊ အာမိသ သံဝိဘာဂ, အာမိသာနုဂ္ဂဟကို ဟောတော်မူပါသည်။

ဝိမုတ္တာယတနဟူသော ထိပ်ထက်၌တည်၍ ဟောပြောသော ဓမ္မဒေသက ပုဂ္ဂိုလ် နာယူသော ဓမ္မပဋိဂ္ဂါဟကပုဂ္ဂိုလ်တို့၏ ဓမ္မဒါန ဓမ္မသံဝိဘာဂ, ဓမ္မာနုဂ္ဂဟသည် ကိလေသာအညစ်အကြေး အားလုံးတို့မှ စင်ကြယ်သန့်ရှင်းနိုင်ပုံကို ဘုရားရှင် ဟောတော်မူကြောင်း ခုဇ္ဇုတ္တရာက သာမာဝတီမဟေသီ အမှူးပြုသော မိဖုရားတို့အား ဟောပြသည့်သုတ်။

အဋ္ဌကထာ၌ မှတ်သားဖွယ် ဖွင့်ဆိုချက်များပါရှိပါသည်။

## ကိုးကား
စောရသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ကြာမြင့်စွာမတည် လျင်မြန်စွာ ပျက်စီးနိုင်သော ခိုးသူကြီး၏ လုပ်ဆောင်ချက်ရှစ်မျိုးနှင့် ကြာမြင့်စွာတည်တံ့ လျင်မြန်စွာ မပျက်စီးနိုင်သော ခိုးသူကြီး၏ လုပ်ဆောင်ချက်ရှစ်မျိုးစီတို့ကို ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ခိုးသူကြီးအမျိုးအစားနှင့်တကွ မပုတ်ခတ်ကောင်းသော ပုဂ္ဂိုလ်များ၊ ဗျတ္တစောရကျင့်ဝတ်၊ အစ္စာသန္န၊ နိဓါနကုသလပုဒ်တို့၏ မှတ်သားဖွယ်ရာများကိုလည်း ဖွင့်ပြထားပါသည်။

## ကိုးကား
မူလကသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် အညတိတ္ထိယ ပရိဗ္ဗာဇကတို့က မေးလာခဲ့လျှင်-

-ဆန္ဒမူလကာ အာဝုသော သဗ္ဗေ ဓမ္မာ၊

-မနသိကာရသမ္ဘဝါ သဗ္ဗေ ဓမ္မာ၊

-ဖဿသမုဒယာ သဗ္ဗေ ဓမ္မာ၊

-ဝေဒနာသမောသရဏာ သဗ္ဗေ ဓမ္မာ၊

-သမာဓိပ္ပမုခါ သဗ္ဗေ ဓမ္မာ၊

-သတာဓိပတေယျာ သဗ္ဗေ ဓမ္မာ၊

-ပညုတ္တရာ သဗ္ဗေ ဓမ္မာ၊

-ဝိမုတ္တိသာရာ သဗ္ဗေ ဓမ္မာ-ဟု ဖြေကြားကြကုန်လောဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ မှတ်သားဖွယ်ဖွင့်ဆိုချက်များရှိပါသည်။
-------------

ဘုရားရှင် ကောသလနိုင်ငံ ... သီတင်းသုံးတော်မူစဉ် အထက်သုတ် ဒေသနာတော်လာ တရားရှစ်မျိုးတို့ကို

-အမတောဂဓာ သဗ္ဗေ ဓမ္မာ

-နိဗ္ဗာနပရိယောသာနာ သဗ္ဗေ ဓမ္မာ-ဟု နှစ်ပါးဖြည့်စွက်၍ ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ဖွင့်ဆိုချက်များရှိပါသည်။

## ကိုးကား
ဘူမိစာလသုတ်

ဘုရားရှင် ဝဇ္ဇီနိုင်ငံ ဝေသာလီမြို့တော်အနီး မဟာဝုန်တော ကူဋာဂါရ သာလာကျောင်းတော်ဝယ် သီတင်းသုံးတော်မူနေစဉ် အရှင်အာနန္ဒာကိုခေါ်တော်မူပြီး စာပါလစေတီ(နတ်ကွန်း)၌ သီတင်းသုံးတော်မူပါသည်။

ဝေသာလီမြို့တော်၌ ဥဒေနစေတီ၊ ဂေါတမကစေတီ၊ သတ္တမ္ဗစေတီ၊ ဗဟုပုတ္တကစေတီ၊ သာရန္ဒဒစေတီ၊ စာပါလစေတီ-ဟူသော နတ်ကွန်းကြီးခြောက်ခု နှင့် ဝေသာလီမြို့တော်သည် စိတ်ဓာတ်ကြည်ပျော် မွေ့လျော်ဖွယ်ရှိပုံ၊ ဣဒ္ဓိပါဒ်လေးပါးကို ဗဟုလီကတ၊ ယာနီကတ၊ဝတ္ထုကတ၊ အနုဋ္ဌိတ၊ ပရိစိတ၊ သုသမာရဒ္ဓ ဖြစ်အောင် ပွားများထားသူသည် အလိုရှိလျှင် အာယုကပ္ပ၊ ကပ္ပါဝသေသေတိုင်အောင် တည်နေနိုင်ပုံ၊ ထိုသို့တည်နေနိုင်အောင် မြတ်စွာဘုရားသည် ဣဒ္ဓိပါဒ်လေးပါးကို ပွားများထားပုံကို သုံးကြိမ်တိုင်တိုင် ထင်ထင်ရှားရှား မိန့်ကြားတော်မူပါသော်လည်း “အာယုကပ်ပတ်လုံး တည်နေတော်မူပါ”ဟု မလျှောက်ထားနိုင်အောင် မာရ်နတ်က နှောင့်ယှက်ထားသောကြောင့် အရှင်အာနန္ဒာ မလျှောက်မိပုံ။

အရှင်အာနန္ဒာ ဖဲခွာသွားချိန်တွင် မာရ်နတ်ဝင်ရောက်၍ ဘုရားရှင်အား ပရိနိဗ္ဗာန်ပြုတော်မူပါရန်လျှောက်ထားပုံနည်းများ၊ မြတ်စွာဘုရား ပရိနိဗ္ဗာန်ပြုတော်မူရန် ကတိပေးတော်မူပုံ၊ အာယုသင်္ခါရလွှတ်တော်မူပုံ၊ မြေငလျင်ပြင်းထန်စွာလှုပ်ပုံ၊ အရှင်အာနန္ဒာ မေးလျှောက်ခြင်းကြောင့် မြေငလျင်လှုပ်ခြင်း အကြောင်းရှစ်မျိုးကို အရှင်အာနန္ဒာအား ဘုရားရှင် ဟောတော်မူသည့်သုတ်။

မြေငလျင်လှုပ်ခြင်းအကြောင်း ရှစ်မျိုးတို့တွင် သဘာဝငလျင်လှုပ်ပုံ၊ တန်ခိုးရှင်များ၏ လုံ့လပယောဂကြောင့်လုပ်ပုံနှင့် ဘုရားရှင်နှင့်ဆက်စပ်သည့် ငလျင်လှုပ်ပုံ ခြောက်မျိုးတို့ကို တွေ့မြင်နိုင်ပါသည်။

အဋ္ဌကထာ, ဋီကာတို့၌ မှတ်သားဖွယ်အမျိုးမျိုးတို့ကို ဖွင့်ဆိုထားပါသည်။

## ကိုးကား
အရိယဝေါဟာရသုတ်

အဒိဋ္ဌ အဒိဋ္ဌဝါဒိတာအစရှိသော အရိယဝေါဟာရ ၈-မျိုးကို ဟောတော်မူသည့်သုတ်။

## ကိုးကား
အနုရုဒ္ဓမဟာဝိတက္ကသုတ်

ဘုရားရှင် ဘဂ္ဂနိုင်ငံ သုသုမာရဂိရမြို့အနီး ပဲစဉ်းငုံတောဝယ် သီတင်းသုံးတော်မူစဉ် စေတိနိုင်ငံ ပါစီနဝံသ (အရှေ့ဝါးတော)၌ မဟာပုရိသဝိတက် ခုနစ်ပါးကို ကြံစည်တော်မူသော အရှင်အနုရုဒ္ဓါထေရ်အား ရှစ်ခုမြောက် မဟာပုရိသဝိတက်ကို ဖြည့်စွက်၍ ဟောကြားတော်မူပါသည်။ ဘုရားရှင်က ယင်းမဟာပုရိသဝိတက် ရှစ်ပါးကို ကြံစည်နေသောသူအား ရရှိခံစားနိုင်သော အကျိုးတရားတို့ကို ဆက်၍ ဟောကြားတော်မူပြီး ဤစေတိတိုင်း ပါစီနဝံသတော၌ နောက်ထပ်တစ်ဝါ ဆက်လက်သီတင်းသုံးရန် မိန့်ကြားတော်မူပါသည်။

ဘဂ္ဂနိုင်ငံ သုသုမာရဂိရမြို့သို့ ပြန်လည်ရောက်တော်မူသောအခါ ရဟန်းတို့အား မဟာပုရိသဝိတက် ရှစ်ပါး အကျယ်ဒေသနာတော်ကို ဟောတော်မူပါသည်။ နောက်နှစ်ဝါတွင်း၌ ထိုစေတီနိုင်ငံ ပါစီနဝံသတော၌ အရှင်အနုရုဒ္ဓါ အသဝေါကုန်ခန်း ရဟန္တာ အဖြစ်သို့ ရောက်တော်မူပါသည်။ ရဟန္တာဖြစ်ပြီးချိန်၌ သုံးဂါထာဖြင့် ဥဒါန်းကျူးရင့်တော် မူပါသည်။

အဋ္ဌကထာ၌ -ပါစီနံသတောအကြောင်း၊ အရှင်သာရိပုတ္တရာထေရ်နှင့် အရှင်အနုရုဒ္ဓါထေရ်တို့ တရားဆွေးနွေးကြပုံ၊ အရှင်သာရိပုတ္တရာထေရ်၏ထံမှ ကမ္မဋ္ဌာန်းတရားကိုယူ၍ ယင်းတော၌ အရှင်အနုရုဒ္ဓါထေရ် တရားအားထုတ်ပုံ၊ မဟာပုရိသဝိတက်များ ဖြစ်ပေါ်လာပုံ၊ အပ္ပိစ္ဆ-လေးမျိုး၊ သန္တောသ-သုံးမျိုး၊ ပဝိဝိတ္တ-သုံးမျိုး၊ သင်္ဂဏိကာရာမ-နှစ်မျိုး၊ ပပဉ္စတရား-သုံးပါးတို့ကို ဖွင့်ပြထားပါသည်။

## ကိုးကား
ပုဏ္ဏိယသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ပုဏ္ဍိယရဟန်းက ဘုရားရှင်အား မေးလျှောက်ခြင်းကြောင့်-

-ရဟန်းသည် သဒ္ဓါတရားရှိသော်လည်း

-ဘုရားရှင်ထံ မချဉ်းကပ်၊ (အနီးသို့ရောက်အောင်မသွား)

-မဆည်းကပ်၊ (အထံတော်သို့ မကြာ မကြာ မသွားရောက်)

-သိလိုသောပြဿနာကို မမေးမြန်း မလျှောက်ထား။

-မိန့်ကြားတော်မူချက်များကို နားစိုက်၍မထောင်။

-တရားတော်ကို မနာယူ။

-နာယူပြီးသော တရားတော်ကို မမေ့မပျောက်အောင် ဆောင်မထား။

-ဆောင်ထားအပ်သောတရားတော်၏ အနက်အဓိပ္ပါယ်ကို မဆင်ခြင်။

-အနက်အဓိပ္ပါယ်(အကျိုး) ပါဠိ (အကြောင်း)ကို သိသည်။

-သိသည့်အတိုင်း ဓမ္မာနုဓမ္မပဋိပတ်ကို မကျင့်သုံးခြင်း။ ဟူသော ဘုရားရှင် (ဟောတော်မူသည့်) ဓမ္မဒေသနာဉာဏ်တော်အား မထင်ရှားသော အကြောင်းရှစ်မျိုးကိုလည်းကောင်း။

-သဒ္ဓါတရားရှိသော ရဟန်းတော်သည် ဘုရားရှင်ထံတော်သို့ ချဉ်းကပ်ခြင်း၊

-သိလိုသောပြဿနာကို မေးမြန်း လျှောက်ထားခြင်း၊

-မိန့်ကြားတော်မူချက်များကို ရိုသေစွာ နားစိုက်၍ထောင်ခြင်း။

-တရားတော်ကို နာယူခြင်း၊

-နာယူပြီးသော တရားတော်ကို မမေ့မပျောက်အောင် ဆောင်ထားခြင်း၊

-ဆောင်ထားအပ်သောတရားတော်၏ အနက်အဓိပ္ပါယ်ကို စိစစ်ဆင်ခြင်ခြင်း၊

-အနက်အဓိပ္ပါယ်(အကျိုး) ပါဠိ(အကြောင်း)ကို သိမြင်ခြင်း၊

-သိသည့်အတိုင်း ဓမ္မာနုဓမ္မပဋိပတ်အကျင့်ကို ကျင့်သုံးခြင်း-ဟူသော ဘုရားရှင် ဟောကြားတော်မူသည့် ဓမ္မဒေသနာဉာဏ်တော်အား ထင်ရှားသော အကြောင်းရှစ်မျိုးကိုလည်းကောင်း အရှင်ပုဏ္ဏယအား ဘုရားရှင် ဟောကြားတော်မူသည့်သုတ်။
-----------

ဘုရားရှင် ကောသလနိုင်ငံ သာဝတ္ထိမြို့၊ ဇေတဝန်ကျောင်းတော်၌ သီတင်းသုံးတော်မူစဉ် အရှင်ပုဏ္ဏိယထေရ်၏ မေးမြန်းလျှောက်ထားချက်အရ အထက်သုတ်တော်အတိုင်း ဘုရားရှင် ဟောကြားတော်မူသည့် တရားဒေသနာတော် ဉာဏ်၌ မထင်ခြင်းအကြောင်းရှစ်မျိုးတို့တွင်

-ယဉ်ကျေးလိမ္မာစွာ ပြောဆိုသောစကားကို မပြောဆိုခြင်း၊

-ကြည်လင်ပြတ်သားမှုမရှိသည့် အနက်အဓိပ္ပါယ်ကို သိလွယ်သောစကားသံ မဟုတ်ခြင်း၊

-သီတင်းသုံးဖော်တို့အား ပစ္စုပ်, သံသာ ကျိုးနှစ်ဖြာကို ထင်ရှားစွာ မပြနိုင်၊ ကုသိုလ်တရားတို့၌ မဆောက်တည်စေနိုင်၊ ကုသိုလ်တရားတို့၌ မထက်သန် စေနိုင်၊ ကုသိုလ်တရားတို့၌ ရွှင်လန်းအားတက်မှု မပြုနိုင်ခြင်းဟူသော အကြောင်းနှစ်ပါးကို ဖြည့်စွက်လျက်လည်းကောင်း၊

-ဉာဏ်၌ထင်ရှားစွာဖြစ်သော အကြောင်းရှစ်မျိုးတို့တွင်

-လိမ္မာယဉ်ကျေးသောစကားကို ပြောဆိုခြင်း၊

-ကြည်လင်ပြတ်သားစွာ, အနက်အဓိပ္ပါယ်ကိုသိလွယ်သော စကားသံဖြင့် ပြောဆိုခြင်း၊

-သီတင်းသုံးဖော်တို့အား ပစ္စုပ်, သံသာ ကျိုးနှစ်ဖြာကို ထင်ရှားစွာပြနိုင်, ကုသိုလ် တရားတို့၌ ဆောက်တည်စေနိုင်, ကုသိုလ်တရားတို့၌ ထက်သန်စေနိုင်, ကုသိုလ်တရားတို့၌ ရွှင်လန်းအားတက်စေနိုင်ခြင်းဟူသော အကြောင်းနှစ်ပါးကို ဖြည့်စွက်၍လည်းကောင်း အရှင်ပုဏ္ဏိယထေရ်အား ဘုရားရှင် ဟောကြားတော်မူသည့်သုတ်။

## ကိုးကား
အဘိဘာယတနသုတ်

ဤသုတ်၌ ဆန့်ကျင်ဖက်တရားနှင့် အာရုံတို့ကို လွှမ်းမိုးနိုင်ကြောင်း အဘိဘာယတနဈာန် (၈)မျိုးတို့ကို ဟောကြားတော်မူပါသည်။

## ကိုးကား
ဂယာသီသသုတ်

ဤသုတ်တော်၌ ဘုရားရှင်သည် ဒိဗ္ဗစက္ခုဉာဏ်, ဣဒ္ဓိဝိဓဉာဏ်, စေတောပရိယဉာဏ်, ယထာကမ္မုပဂဉာဏ်, အနာဂတံသဉာဏ်, ပစ္စုပ္ပန္နံသဉာဏ်, အတီတံသဉာဏ်, ပုဗ္ဗေနိဝါသဉာဏ်ဟူသော ဉာဏ်တော် (၈)ပါးတို့ကို ဟောတော်မူပါသည်။ ထိုဉာဏ်တော် (၈)ပါးတို့နှင့် အတူတကွ ဝိပဿနာဉာဏ် မဂ်ဉာဏ် (၄)ပါး၊ ဖိုလ်ဉာဏ်(၄)ပါး၊ ပစ္စဝေက္ခဏာဉာဏ်(၄)ပါး၊ ပဋိသမ္ဘိဒါဉာဏ် (၄)ပါး၊ အသာဓာရဏဉာဏ်တော် (၆)ပါးတို့ကိုလည်း ဟောတော်မူကြောင်း အဋ္ဌကထာ၌ ပြဆိုထားပါသည်။

## ကိုးကား
အလံသုတ်

(၂)သုတ် ရှိပါသည်။

၁။ ကုသိုလ်တရားတို့၌ လျင်မြန်စွာ သိနိုင်ခြင်း၊

၂။ကြားနာအပ်ပြီးသောဓမ္မတို့ကို ဆောင်ထားနိုင်ခြင်း၊

၃။ ဆောင်ထားပြီးသောဓမ္မတို့၏ အနက်အဓိပ္ပါယ်ကို စူးစမ်း ဆင်ခြင်နိုင်ခြင်း၊

၄။အနက်အဓိပ္ပါယ်နှင့် ပါဠိကို သိ၍ ဓမ္မာနုဓမ္မကို ကျင့်ဆောင်ခြင်း၊

၅။ကောင်းသောစကားလည်းရှိ၊ ကောင်းသောမြွက်ဆိုသံလည်းရှိ၊ သန့်ရှင်းပြီး အပြစ်ကင်း၍ အနက်အဓိပ္ပါယ်ကို သိနိုင်သော သိမ်မွေ့နူးညံ့သော စကားရှိခြင်း၊

၆။ သီတင်းသုံးဖော်တို့ကို တရားစကားဖြင့် အကျိုးစီးပွားကို သိမြင်စေနိုင်, တရားကို ဆောက်တည်စေတတ်၊ တရားကျင့်သုံးရန် ထက်သန်ရွှင်လန်းစေနိုင်ခြင်း-ဟူသော တရား ၆-ပါးတို့နှင့် ပြည့်စုံသော ရဟန်းတော်သည် မိမိ, သူတပါး အကျိုးစီးပွားကို ပြုကျင့်စွမ်းနိုင်၏။

အထက်ပါတရား ၆-ပါးတို့တွင် အမှတ် (၁)တရားမှတပါး တရားငါးပါးတို့နှင့် ပြည့်စုံသော ရဟန်းသည်လည်း မိမိ, သူတပါး အကျိုးစီးပွားကို ပြုကျင်စွမ်းနိုင်၏။ အမှတ် (၁၊၂၊၃၊၄)ဟူသော တရားလေးပါးနှင့် ပြည့်စုံသောရဟန်း၊ အမှတ် (၂) ၃၊၄၊)ဟူသော တရားသုံးပါးတို့နှင့် ပြည့်စုံသောရဟန်း၊ အမှတ် (၃၊ ၄)ဟူသော တရားနှစ်ပါးနှင့် ပြည့်စုံသောရဟန်း၊ ဤရဟန်းသုံးပါးတို့သည်ကား မိမိ၏ အကျိုး စီးပွားကိုသာ ပြုစွမ်းနိုင်၏။ သူတပါး၏ အကျိုးစီးပွားကို မပြုကျင့်နိုင်။ အမှတ် (၁၊၂၊၄၊၅)ဟူသော တရားလေးပါးတို့နှင့် ပြည့်စုံသောရဟန်း၊ အမှတ် (၁၊၂၊၄၊၅)ဟူသော တရားလေးပါးတို့နှင့် ပြည့်စုံသောရဟန်း၊ အမှတ် (၂၊၄၊၅) ဟူသော တရားသုံးပါးတို့နှင့် ပြည့်စုံသောရဟန်း၊ အမှတ် (၄၊ ၅)ဟူသော တရား နှစ်ပါးတို့နှင့် ပြည့်စုံသောရဟန်း၊ ဤရဟန်းသုံးမျိုးတို့သည်ကား သူတစ်ပါး၏ အကျိုးစီးပွားများရန်သာ ပြုစွမ်းနိုင်၏။ မိမိ၏ အကျိုးစီးပွားများရန် မပြုစွမ်းနိုင် ဟု ဘုရားရှင်က အကျယ် ဟောတော်မူသည့်သုတ်။

အဋ္ဌကထာ၌ -ဤသုတ်ဝယ် သမထ, ဝိပဿနာ တရားနှစ်ပါးတို့ကို ဟောတော်မူသည်ဟု မိန့်ဆိုထားပါသည်။
--------------

အထက်သုတ်တော်အတိုင်းပင် အရှင်သာရိပုတ္တရာက ရဟန်းတို့အား ဟောတော်မူသည့်သုတ်။

## ကိုးကား
ကုသီတာရမ္ဘဝတ္ထုသုတ်

ဤသုတ်၌ ကုသီတဝတ္ထုရှစ်ပါးနှင့် အာရမ္မဝတ္ထုရှစ်ပါးတို့ကို အကျယ်ဟောတော်မူပါသည်။

## ကိုးကား
အပ္ပသာဒပဝေဒနီယသုတ်

လူတို့အကြည်ညိုပျက်နိုင်သော ရဟန်း၏ (ဆောင်ရွက်ချက်) အပြုအမူရှစ်မျိုး လူတို့ကြည်ညိုမှုကို ခံယူနိုင်သောရဟန်း၏ (ဆောင်ရွက်ချက်) အပြုအမူရှစ်မျိုးတို့ကို ကဏှပက္ခ, သုက္ကပက္ခခွဲ၍ ဟောတော်မူသည့်သုတ်။

## ကိုးကား
မေဃိယသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ စာလိကာမြို့အနီး စာလိကာတောင်၌ သီတင်းသုံးတော်မူစဉ်-အရှင်မေဃိယ ဇန္တရွာ၌ဆွမ်းခံ ဆွမ်းဘုဉ်းပေးပြီး စာလိကာတောင်သို့ ပြန်လာ၍ ကိမိကာဠမြစ်ကမ်း၌ လမ်းလျှောက်လာစဉ် သရက်တောကိုတွေ့မြင်၍ ပဓာနအလုပ်ကို အားထုတ်လိုသဖြင့် ဘုရားရှင်အား ခွင့်ပန်လျှောက်ထားရာ ဘုရားရှင်က တားမြစ်သော်လည်း ယင်းသရက်တောသို့သွားရောက်၍ ပဓာနလုပ်ငန်းကို အားထုတ်လေသည်။ မိစ္ဆာဝိတက်သုံးပါး နှိပ်စက်မှုကိုခံရသဖြင့် ဘုရားရှင်ထံပြန်လာ၍ အကြောင်းစုံ လျှောက်ထားလေရာ အပရိပက္ကစေတောဝိမုတ္တိ ရင့်ကျက်စေနိုင်သော တရားငါးပါးနှင့် ကလျာဏမိတ္တ၏ အကျိုးလေးမျိုး၊ ပွားများရမည့်ဘာဝနာလေးမျိုးတို့ကို အရှင်မေဃိယအား ဘုရားရှင်ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ဖွင့်ဆိုချက်များရှိပါသည်။
----------

အထက်သုတ်ဒေသနာတော်နှင့် လုံးဝ တူပါသည်။

## ကိုးကား
နန္ဒကသုတ်

ဘုရားရှင် သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဥပဋ္ဌာနသာလာ၌ ဓမ္မကထိက အရှင်နန္ဒကထေရ် ညဉ့်သုံးယာမ်ပတ်လုံး ရဟန်းတော်တို့အား တရားဟောသည်ကို ဘုရားရှင် ရပ်တော်မူလျက် တရားနာပုံ, အရှင်နန္ဒကထေရ်အား ချီးမွမ်းတော်မူပုံ ဓမ္မီ ဝါ ကထာ, အရိယတုဏှိဘာဝတို့သည် အနာဂါရိက ကုလပုတ္တတို့နှင့် သင့်လျော်ပုံ ရဟန်းတော်များ ပြည့်စုံရမည်တရား လေးပါးတို့ကို အရှင်နန္ဒကနှင့် ရဟန်းတော်များအား ဘုရားရှင် ဟောမိန့်တော်မူပြီး ပြန်ကြွတော်မူပုံ အရှင်နန္ဒကထေရ်က ရဟန်းတော်များအား ယင်းတရားလေးပါးနှင့် ဓမ္မဿဝနာနိသံသ (၅)မျိုးကို ဟောကြားပုံကို ပြဆိုသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ရာများကို ဖွင့်ဆိုထားပါသည်။

## ကိုးကား
နဝင်္ဂုပေါသထသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ရဟန်းတော်တို့အား ရှစ်ပါးသီလတွင် ဝေနေယျဇ္ဈာသယ အားလျော်စွာ မေတ္တာဘာဝနာထည့်သွင်း၍ နဝင်္ဂုပေါသထသုတ်ဟု ဘုရားရှင် ဟောတော်မူသည့်သုတ်။

## ကိုးကား
ဂဏ္ဍသုတ်

နှစ်ပေါင်းများစွာဖြစ်နေသော အနာ (အိုင်းအမာ)ကြီး၏ အပေါက် ၉-ပေါက်တို့ကဲ့သို့ ဤခန္ဓာကိုယ်ကြီး၏ အပေါက်ကိုးပေါက်တို့မှလည်း ရွံရှာဖွယ်, စက်ဆုပ်ဖွယ်, မကောင်းသောအနံ့အသက်များသာ အတိဖြစ်သောဝတ္ထုများ ယိုစီးထွက်ကျနေပေ၏။ ထို့ကြောင့် ဤကိုယ်ကာယ၌ ငြီးငွေ့စိတ်ပျက် (ဖွယ် ဖြစ်အောင် အားထုတ်)ကြကုန်လော့ဟု ဘုရားရှင် ဟောတော်မူသည့်သုတ်။

## ကိုးကား
အနရိယဝေါဟာရသုတ်

(၁) မမြင်သည်၌ မြင်သည်ဟု ဆိုလေ့ရှိမှု၊

(၂) မကြားသည်၌ ကြားသည်ဟု ဆိုလေ့ရှိမှု၊

(၃) မတွေ့ထိသည်၌ တွေ့ထိသည်ဟု ဆိုလေ့ရှိမှု၊

(၄) မသိသည်၌ သိသည်ဟု ဆိုလေ့ရှိမှု၊

(၅) မြင်သည်၌ မမြင်ဟု ဆိုလေ့ရှိမှု၊

(၆) ကြားသည်၌ မကြားဟု ဆိုလေ့ရှိမှု၊

(၇) တွေ့ထိသည်၌ မတွေ့ထိဟု ဆိုလေ့ရှိမှု၊

(၈) သိသည်၌ မသိဟု ဆိုလေ့ရှိမှု-ဟူသော ပြောဆိုခြင်း (၈) မျိုးတို့သည် အရိယာမဟုတ်သူတို့၏ အပြောအဆိုဖြစ်ကုန်၏-ဟု ဟောတော်မူသည့်သုတ်။

## ကိုးကား
ဒီဃဇာဏုသုတ်

ဘုရားရှင် ကောလိယနိုင်ငံ ကက္ကရပတ္တအမည်ရှိသော ကောလိယနိဂုံး၌ သီတင်းသုံးနေတော်မူစဉ် ကောလိယမင်းသား ဒီဃဇာဏု၏ လျှောက်ထားချက်အရ မျက်မှောက်ဘဝ၌ ကြီးပွားချမ်းသာနိုင်သော သမ္ပဒါတရားလေးပါး, ရွာထိပ်၌ ရေဝင် ပေါက်လေးပေါက် ရေထွက်ပေါက် လေးယောက်ရှိသော ရေကန်ကြီးကို ပမာထား၍ ပျက်စီးနိုင်သောတရား၊ မပျက်စီးနိုင်သောတရားလေးပါး, တမလွန်ဘဝ၌ ကြီးပွား ချမ်းသာနိုင်သော တရားလေးပါးတို့ကို အကျယ်ဝေဖန်၍ ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ရှိပါသည်။

## ကိုးကား
အနုပုဗ္ဗဝိဟာရသုတ်

ရူပဈာန်လေးမျိုး၊ အရူပဈာန်လေးမျိုး၊ နိရောဓသမာပတ်အားဖြင့် အစဉ်အတိုင်း ဝင်စား၍ နေရမည့်တရား ကိုးမျိုးကို ဟောတော်မူသည့်သုတ်။

-ဒီ၊၃၊၂၂၀-၂၅၄။ ပါထိကဝဂ္ဂ၊ ၁၀-ခုမြောက်၊ သင်္ဂီတိသုတ်၌လည်း ဟောတော်မူသည်။

## ကိုးကား
အနုပုဗ္ဗဝိဟာရသမာပတ္တိသုတ်

အထက်သုတ်ပါ သမာပတ်ကိုးပါးတို့ကို အကျယ်ဟောတော်မူသည့်သုတ်။

## ကိုးကား
တဏှာမူလကသုတ်

တဏှာ, ပရိယေသနာ, လာဘ, ဝိနိစ္ဆယ, ဆန္ဒရာဂ, အဇ္ဈောသာန, ပရိဂ္ဂဟ, မစ္ဆရိယ, အာရက္ခဟူသော တဏှာမူလကတရား (၉)ပါးဖြစ်ပေါ်လာပုံ၊ ယင်းတို့မှ ဒဏ္ဍာဒါန, သတ္ထာဒါန, ကလဟ, ဝိဂ္ဂဟ ဝိဝါဒ, တုဝံ တုဝံ, ပေသုည, မုသာဝါဒ, အနေကပါပက အကုသလဓမ္မတို့ ဖြစ်ပေါ်လာပုံကို ရဟန်းတို့အား ဘုရားရှင်ဟောတော်မူသည့်သုတ်။

နိရုတ္တိနည်း

အဋ္ဌကထာ၌ တဏှာနှစ်မျိုးနှင့်အဖွင့်၊ ဝိနိစ္ဆယ(၄)မျိုးနှင့်ဖွင့်ဆိုချက်၊ မစ္ဆရိယ၏ နိရုတ္တိနည်း အဓိပ္ပါယ်နှင့် ဖွင့်ဆိုသင့်သောပုဒ်များနှင့် မှတ်သားဖွယ်တို့ကို ဖွင့်ဆိုထားပါသည်။

ဋီကာ၌လည်း မစ္ဆရိယပုဒ်၏သဒ္ဒါနည်းနှင့် သိသင့်သောအဓိပ္ပါယ်တို့ကို ပြည့်ပြည့်စုံစုံ ဖွင့်ဆိုထားပါသည်။

## ကိုးကား
ဂါဝီဥပမာသုတ်

တောင်ပေါ်၌ လှည့်လည်ကျက်စားသွားလာသော မညီမညွတ်သော တောင် ပေါ်၌ လှည့်လည်ကျက်စား သွားလာခြင်းငှါ ဗာလ, အဗျတ္တ, အခေတ္တညူ, အကုသလ ဖြစ်သောနွားမသည် ပျက်စီးသကဲ့သို့၊ ဤအတူပင် သမာဓိ၏ဘေးရန်တို့ကို သုဓ်သင် ခြင်း၌ အထူးသိတတ်သော ဉာဏ်ပညာမရှိသော, အထက်ဈာန်၏ နီးစွာသော အကြောင်းဖြစ်ခြင်းကို ထိုးထွင်းသိမြင်တတ်သော ဉာဏ်ပညာမရှိသော, အခါခပ်သိမ်း သမာပတ်၌ ကျွမ်းကျင်လိမ္မာခြင်းမရှိသောရဟန်းသည် ပထမဈာန်နှင့် ဒုတိယဈာန်တို့ကို ရရှိသော်လည်း ယင်းဈာန်တို့ကို အဖန်ဖန်မှီဝဲခြင်း၊ ပွားများခြင်း၊ ကြိမ်ဖန်များစွာ လေ့လာခြင်းမပြု၊ စွဲမြဲစွာ တည်တံ့အောင် အားမထုတ်ပါမူ ထိုဈာန်နှစ်ပါးမှ ဆုတ်ယုတ် ပျက်စီးသွားနိုင်၏။

တောင်ပေါ်၌ လှည့်လည်ကျက်စားနေသော ပဏ္ဍိတ, ဗျတ္တ, ခေတ္တညူ, ဝိသမဝိစရိတု ကုသလဖြစ်သော နွားမကဲ့သို့။ ထို့အတူပင် ပဏ္ဍိတ, ဗျတ္တ, ခေတ္တညူ, ဝိသမ ဝိစရိတု ကုသလဖြစ်သောရဟန်းသည် မိမိ ရရှိပြီးသောဈာန်သမာပတ်တို့ကို အဖန်ဖန် ပွားများခြင်း၊ ကြိမ်ဖန်များစွာ အလေ့အလာပြုခြင်း၊ စွဲမြဲစွာ တည်တံ့အောင် အဓိဋ္ဌာန်ခြင်းကြောင့် သမာပတ် ၈-ပါး၊ အဘိညာဉ် (၆)ပါးတို့ကို ရရှိပြီး အကြောင်းရှိ လတ်သော် ထိုထိုဈာန်သမာပတ် အဘိညာဉ်အရာ၌ သက်သေထိုက်သည်၏အဖြစ်သို့ ရောက်၏-ဟု ဘုရားရှင် ဟောကြားတော်မူသည့်သုတ်။

## ကိုးကား
ကာယသက္ခီသုတ်

ပရိယာယ ကာယသက္ခီပုဂ္ဂိုလ် ၈-မျိုးနှင့် နိပ္ပရိယာယကာယသက္ခီပုဂ္ဂိုလ် (၁)မျိုးတို့ကို အရှင်ဥဒါယီ၏ မေးလျှောက်ချက်အရ ဝံသတိုင်း ကောသမ္ဗီမြို့ ဃောသိတာရုံကျောင်းတော်၌ အရှင်အာနန္ဒာ ဟောကြားတော်မူသည့်သုတ်။

## ကိုးကား
ဒေဝါသုရသင်္ဂါမသုတ်

နတ်, အသုရာစစ်ပွဲကို ပမာထား၍ ရူပါဝစရဈာန်ရပြီးသော ရဟန်းသည် ငါသည် ယခုအခါ ဘေးရန်လုံခြုံရာသို့ရောက်သော ကိုယ်ဖြင့် ယခုနေနိုင်ပြီး မာရ်နတ်သည် တစုံတရာမပြုနိုင်တော့ပြီဟု အကြံအစီ ဖြစ်သကဲ့သို့၊ မာရ်နတ်ကလည်း အကြံအစီဖြစ်ပုံ အရူပဈာန်ကို ရပြီးသော ရဟန်း, အာသဝေါကုန်ပြီးသော ရဟန်းကို၊ “ငါသည် မာရ်နတ်ကို (ပြုစီရင်နိုင်သော) အကြောင်းမရှိအောင် ကုန်ဆုံးအောင်ပြုနိုင်ပြီး မာရ်နတ်၏ မာရ်နတ်စက္ခုကို ဖျက်ဆီး၍ မမြင်နိုင်ရာသို့ရောက်ပြီ လောက၌ ကပ်ငြိ တွယ်တာမှု တဏှာကို လွန်မြောက်သူ”ဟု ဆိုအပ်၏ဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ နတ်, အသုရာတို့ စစ်ပွဲနှင့် ဆက်စပ်၍ သိမှတ် ဖွယ်များကို အကျယ်တဝင့် ဖွင့်ဆိုထားပါသည်။

## ကိုးကား
ဥဘတောဘာဂဝိမုတ္တသုတ်

သမာပတ် ၉-ပါးဖြင့် ရူပကာယဟူသော အဖို့၊ မဂ်ဖြင့် နာမကာယဟူသော အဖို့တို့မှ သမထ-ဝိပဿနာတို့၏ ဆန့်ကျင်ဘက် ကိလေသာတို့မှ လွတ်မြောက်ပြီသော ရဟန်းကို ဟောတော်မူသည့်သုတ်။

## ကိုးကား
တဒင်္ဂနိဗ္ဗာနသုတ်

အရှင်ကာဠုဒါယီထေရ်က မေးလျှောက်သဖြင့် တဒင်္ဂနိဗ္ဗာနကို ဝံသနိုင်ငံ၊ ကောသမ္ဗီမြို့၊ ဃောသိတာရုံကျောင်းတော်၌ အရှင်အာနန္ဒာထေရ် ဖြေဆိုသည့်သုတ်။

## ကိုးကား
ပညာဝိမုတ္တသုတ်

ကောသမ္ဗီမြို့ ဃောသိတာရုံကျောင်းတော်၌ အရှင်အာနန္ဒာ သီတင်းသုံးတော်မူစဉ် အရှင်ကာဠုဒါယီထေရ်၏ မေးလျှောက်ချက်အရ သမာပတ်ရှစ်ပါးနှင့် နိရောဓသမာပတ်တို့ကို ရ၍နေသော ထိုသမာပတ်ကို အရဟတ္တမဂ်ပညာဖြင့် သိမြင်ခြင်းကြောင့် အာသဝတရားတို့ ကုန်ခမ်းပြီးသူ၊ ပစ္စဝေက္ခဏာပညာဖြင့် ထိုအရာကိုသိသော အရိယာပုဂ္ဂိုလ်ကို ပညာဝိမုတ္တပုဂ္ဂိုလ်၊ ရဟန္တာပုဂ္ဂိုလ်ကို မုချအားဖြင့် ပညာဝိမုတ္တပုဂ္ဂိုလ်ဟု ဘုရားရှင် ဟောတော်မူကြောင်းကို အရှင်အာနန္ဒာ ပြန်လည်ဖြေဆို ဟောကြားတော်မူသည့်သုတ်။

## ကိုးကား
မဟာကစ္စာနသုတ်

အရှင်ကစ္စာနထေရ် ကောသလနိုင်ငံ ... သီတင်းသုံးတော်မူနေစဉ် “ငါ့ရှင်တို့ ဇာနတာ, ပသတာ, အရဟတာ, သမ္မာသမ္ဗုဒ္ဓဖြစ်တော်မူသော မြတ်စွာဘုရားသည် ငါးဖြာအာရုံ ကာမဂုဏ်တို့ဖြင့် ကျဉ်းမြောင်းကြပ်တည်းသောလူ့ဘဝ၌ သတ္တဝါတို့ကို ကိလေသာတို့ကို သန့်ရှင်းစင်ကြယ်စေနိုင်သော၊ တအုံနွေးနွေး စိတ်မအေးမှု “သောက”၊ ပြောပြောဆိုဆို ငိုယိုမှု “ပရိဒေဝ”တို့ကို လွန်မြောက်စေနိုင်သော ကိုယ် ဆင်းရဲမှု“ဒုက္ခ” စိတ်ဆင်းရဲမှု “ဒေါမနဿ”တို့ကို ချုပ်ငြိမ်းစေနိုင်သော အရိယာမဂ် ဉာဏ်ကို ရစေနိုင်သော၊ နိဗ္ဗာန်ကို ကိုယ်ထိလက်ရောက် မျက်မှောက်ပြုနိုင်သော အနုဿတိ ခြောက်ပါးတို့ကို ပွားများခွင့်ရခြင်းကို လျော်စွာသိမြင်တော်မူခြင်းသည် ရင်သပ်ရှုမောအံ့ဩလောက်ပါပေ၏။ ရှေးကမဖြစ်စဖူး ယခုမှ အသစ်အထူးဖြစ်ပါပေ ၏ဟု သတ္တာနံ ဝိသုဒ္ဓိဓမ္မ (၁) ဗုဒ္ဓါနုဿတိ၊ (၂) ဓမ္မာနုဿတိ၊ (၃) သံဃာနုဿတိ၊ (၄) သီလာနုဿတိ၊ (၅) စာဂါနုဿတိ၊ (၆) ဒေဝတာနုဿတိ-တို့ကို ပွားများပုံနှင့် ရရှိသော အကျိုးအာနိသင်တို့ကို ရဟန်းတို့အား အကျယ်ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။

## ကိုးကား
ဒိဋ္ဌဓမ္မနိဗ္ဗာနသုတ်

အရှင်အာနန္ဒာထေရ် ဝံသနိုင်ငံ ကောသမ္ဗီမြို့တော် ဃောသိတာရုံ ကျောင်းတော်၌ သီတင်းသုံးတော်မူစဉ် “ဒိဋ္ဌဓမ္မနိဗ္ဗာန”နှင့်စပ်၍ အရှင်ဥဒါယီထေရ်က မေး လျှောက်သဖြင့် သမာပတ်ကိုးပါးကိုလွန်မြောက်၍ သညာဝေဒယိတ နိရောဓ သို့ရောက်၍ (အရဟတ္တဖိုလ်)ပညာဖြင့် သိမြင်ပြီး အာသဝေါတရားတို့ ကုန်ပြီးသည်ကို မုချအားဖြင့် “ဒိဋ္ဌဓမ္မနိဗ္ဗာန်”ဟု ဘုရားရှင် ဟောတော်မူပုံကို ဟောတော်မူသည့်သုတ်။

## ကိုးကား
ဂတိသုတ်

ဒေဝ, မနုဿ-အစရှိသော ဂတိငါးပါးတို့နှင့် ယင်းဂတိငါးပါးတို့ကို ပယ်စွန့်ရန် သတိပဋ္ဌာန်လေးပါးတို့ကို ပွားများရမည်-ဟု ဘုရားရှင် ဟောတော်မူသည့်သုတ်။

## ကိုးကား
အနုပုဗ္ဗပဿဒ္ဓိသုတ်

အနုပုဗ္ဗနိရောဓသုတ်နည်းတူ အရှင်ဥဒါယီ၏ လျှောက်ထားချက်အရ ကောသမ္ဗီမြို့ ဃောသိတာရုံကျောင်းတော်၌ အရှင်အာနန္ဒာထေရ် အစဉ်အတိုင်း ငြိမ်းပျောက်သည့်တရား ကိုးမျိုးကို ဟောပြသည့်သုတ်။

## ကိုးကား
ပဿဒ္ဓိသုတ်

ဝံသနိုင်ငံ ကောသမ္ဗီမြို့ ဃောသိတာရုံကျောင်းတော်၌ အရှင်အာနန္ဒာနှင့် အရှင်ဥဒါယီထေရ်တို့ သီတင်းသုံးတော်မူနေကြစဉ် အရှင်အာနန္ဒာထေရ်က “သမာပတ်ရှစ်ပါးနှင့် အရဟတ္တဖိုလ်ဉာဏ်ကို ရရှိပြီးသောပုဂ္ဂိုလ်”ကို “ပဿဒ္ဓိပုဂ္ဂိုလ်”ဟု ဘုရားရှင် ဟောတော်မူကြောင်း ဟောပြသည့်သုတ်။

## ကိုးကား
စေတသောဝိနိဗန္ဓသုတ်

(၃)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ကာမေသုအဝီတရာဂ၊ ကာယေအဝီတရာဂ၊ ရူပေအဝီတရာဂ၊ ယာဝဒတ္ထံ၊ ဥဒရာဝဒေဟကံ ဘုဉ္ဇိတွာ သေယျသုခ, ပဿသုခ, မိဒ္ဓသုခအနုယုတ္တ၊ အညတရ ဒေဝနိကာယ ပဏိဓါယ ဗြဟ္မစရိယစရဏဟူသော စေတသောဝိနိဗန္ဓ တရားငါးပါးတို့ကိုပယ်ခြင်းငှါ သတိပဋ္ဌာန်တရားလေးပါးတို့ကို ပွားများရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
-----------

အထက်သုတ်ပါ စေတသောဝိနိဗန္ဓတရားငါးပါးတို့ကို ပယ်စွန့်နိုင်ရန် သမ္မပ္ပဓာန်တရားလေးပါးတို့ကို ပွားများကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
---------

အထက်သုတ်တော်လာ စေတသောဝိနိဗန္ဓတရား(၅)ပါးတို့ကို ပယ်စွန့် နိုင်ရန် ဣဒ္ဓိပါဒ်လေးပါးတို့ကို ပွားများကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အဘယပ္ပတ္တသုတ်

အထက်သုတ်တော်အတိုင်း လောကီသမာပတ် (၈)ပါးနှင့် အရဟတ္တဖိုလ်ကို ရရှိပြီးသူသည် ဘေးကင်းရာနိဗ္ဗာန်သို့ ရောက်သူဖြစ်ကြောင်း အရှင်ကာဠုဒါယီထေရ်အား အရှင်အာနန္ဒာထေရ် ဟောတော်မူသည့်သုတ်။

## ကိုးကား
အမတပ္ပတ္တသုတ်

သမာပတ် ၈-ပါးနှင့် တကွ အရဟတ္တဖိုလ်ကို ရပြီးသူသည် အမတပတ္တမည်ပုံကို အရှင်ကာဠုဒါယီထေရ်အား အရှင်အာနန္ဒာထေရ် ဟောတော်မူသည့်သုတ်။

## ကိုးကား
ဂေါတမီသုတ်

ဘုရားရှင် သက္ကနိုင်ငံ ကပိလဝတ္ထုမြို့တော် နိဂြောဓာရုံကျောင်းတော်၌ သီတင်းသုံးတော်မူစဉ် မဟာပဇာပတိဂေါတမီကိုယ်တိုင် ဘိက္ခုနီပြုလိုကြောင်း လျှောက်ထားခဲ့ပါသည်၊ သုံးကြိမ်တိုင်တိုင် ဘုရားရှင်ခွင့်ပြုတော်မမူပါ၊ မိထွေးတော်ကြီးနှင့် သာကီဝင် မင်းသမီးများကိုယ်တိုင် ဆံပင်ကိုရိတ်ပယ်၍ ဖန်ရည်စွန်းသောအဝတ်တို့ ဝတ်ရုံကြပြီး ဆင်းရဲပင်ပန်းစွာ ဘုရားရှင်ရှိတော်မူရာ ဝေသာလီမြို့ မဟာဝုန်တော ကူဋာဂါရကျောင်းတော်သို့ စွန့်စွန့်စားစား လိုက်လာကြသည့်အခါ အရှင်အာနန္ဒာကိုယ်တိုင် ဘုရားရှင်အား ဘိက္ခုနီပြုခွင့် သုံးကြိမ်တိုင်တိုင် လျှောက်ထားတောင်းပန်ခဲ့ပါသည်၊ ဘုရားရှင် ခွင့်ပြုတော်မမူပါ၊ အရှင်အာနန္ဒာက မာတုဂါမများ ရဟန်းပြုခြင်းကြောင့် သာသန ဓမ္မများ ခံစားခွင့် ရှိနိုင်/မရှိနိုင်ကို လျှောက်ထားသည့်အခါ ရှိနိုင်ကြောင်း မိန့်ကြားတော်မူသဖြင့် မိထွေးတော်ကြီး၏ ဘုရားရှင်အား ကျေးဇူးများလှပုံကို လျှောက်ထား၍ ဆက်လက်ပြီး ရဟန်းမ ပြုခွင့်လျှောက်ထားသည့်အခါမှ “ဂရုဓမ်ရှစ်ပါးတရားကို လက်ခံကျင့်သုံးနိုင်လျှင် မိထွေးတော်ကြီး ရဟန်းမဖြစ်ကြောင်း” မိန့်ကြားတော်မူပါသည်။

အရှင်အာနန္ဒာထေရ်သည် ဘုရားရှင်ထံတော်မှ ဂရုဓမ်ရှစ်ပါးတို့ကို သင်ယူပြီး မိထွေးတော်ကြီးအား ဤဂရုဓမ်ရှစ်ပါးတို့ကို အသက်ထက်ဆုံးကျင့်နိုင်ပါလျှင် မိထွေးတော်ကြီး၏ ဘိက္ခုနီအဖြစ် ကိစ္စပြီးကြောင်း မိန့်ကြားသည့်အခါ မိထွေးတော်ကြီး က “ဥပမာစကားဖြင့် ဂရုဓမ်ရှစ်ပါးတို့ အသက်ထက်ဆုံး မလွန်ကျူးပဲ ကျင့်သုံးလိုက်နာ မည်ဖြစ်ကြောင်း ခံယူပါကြောင်း”လျှောက်ထားပါသည်။ အရှင်အာနန္ဒာက ဘုရားရှင်အား မိထွေးတော်ကြီး၏ လျှောက်ထားသည့်စကားတို့ကို လျှောက်ထားသည့်အခါ ဘုရားရှင်က “မာတုဂါမများ ဘိက္ခုနီဖြစ်လာခြင်းကြောင့် သာသနာတော် သဒ္ဓမ္မသည် အနှစ်ငါးရာသာတည်တော့မည်ဖြစ်ကြောင်း၊ ယောက်ျားနည်း၍ မိန်းမများနေသော အိမ်ဥပမာ, ရောဂါပိုးဝင်နေသော သလေးခင်း ဥပမာ, ကြံခင်း ဥပမာတို့ဖြင့် မိန့်တော်မူပြီး တဖက်ဆည်ကန်ပေါင်ရိုး ဥပမာဖြင့် ဂရုဓမ်ရှစ်ပါးတို့ကို ဘိက္ခုနီများ အသက် ထက်ဆုံး လွန်ကျူး၍ မကျင့်ကြရန် မိန့်ကြားတော်မူသည့်သုတ်။

(ဤဂရုဓမ်ရှစ်ပါးဖြင့် ဘိက္ခုနီသာသနာစတင်ခွင့်ပြုတော်မူသည့်သုတ်။)

အဋ္ဌကထာ၌-ဤဂေါတမီသုတ်ဖြစ်ပေါ်ချိန်၊ သာကီဝင်မင်းသမီးများမှာ မဟာသမယသုတ်တော်လာ ရဟန္တာအရှင်များ၏ ဇနီးများဖြစ်ပုံ၊ ဘိက္ခုနီသာသနာကို လွယ်လွယ်ကူကူခွင့်ပြုတော်မမူခြင်း အကြောင်း၊ ကပိလဝတ္ထုမှ ဝေသာလီသို့ (၅၁)ယူဇနာ ခရီးကို ခြေလျင်လာကြပုံ၊ ဘုရင်မင်းများက စောင့်ရှောက်ပို့ဆောင်ကြပုံ၊ အရှင်အာနန္ဒာ၏ မင်းမျိုးများကိစ္စမေးမြန်းချက်၊ အဘိဝါဒန, ပစ္စုဋ္ဌာန, အဉ္ဇလီကမ္မ, သာမိစိကမ္မ အဖွင့်၊ မိထွေးတော်ကြီး၏ ဒေါမနဿများ ငြိမ်းပျောက်သွားပုံ၊ တဖက်ဆည်ကန် ဥပမာ အဖွင့်၊ သာသနာနှစ်ငါးထောင်အဖွင့်တို့ကို လေ့လာနိုင်ပါသည်။

ဋီကာ၌-မဟာပဇာပတိအဖွင့် အာပါဒိကာ-အစရှိသောပုဒ်တို့၏အဖွင့် သဒ္ဓမ္မငါးထောင်နှင့် ဆက်စပ်၍ ဖွင့်ဆိုချက်ကို ပြည့်ပြည့်စုံစုံဖွင့်ပြထားပါသည်။ သာသနာတော်သုံးရပ် ဆက်စပ်ပုံကိုလည်း ဖွင့်ပြထားပါသည်။

## ကိုးကား
ပဉ္စင်္ဂသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဤဓမ္မဝိနယ သာသနာတော်၌ “ကေဝလီ ဝုသိတဝါ ဥတ္တမပုရိသ”၏ ပယ်စွန့်ရမည့် အင်္ဂါ ၅-ပါး ပြည့်စုံရမည့် အင်္ဂါ ၅-ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
နိဗ္ဗာနသုခသုတ်

အရှင်သာရိပုတ္တရာထေရ် မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးနေတော်မူစဉ် အရှင်သာရိပုတ္တရာထေရ် ရဟန်းတို့အား မိန့်ကြားတော်မူသော နိဗ္ဗာန်ချမ်းသာကို ဝေဒယိတမရှိ၍ ချမ်းသာမဟုတ်ဟု လာဠုဒါယီ လျှောက်ထားချက်နှင့် ပတ်သက်၍ အရှင်သာရိပုတ္တရာထေရ်က

-ပထမဈာန်ရရှိသောပုဂ္ဂိုလ်၏ အာဗာဓသည် ကာမသဟဂတသညာ မနသိကာရ

-ဒုတိယဈာန်ရရှိသောပုဂ္ဂိုလ်၏ အာဗာဓသည် ဝိတက္ကသဟဂတသညာ မနသိကာရ

-တတိယဈာန်ရရှိသောပုဂ္ဂိုလ်၏ အာဗာဓသည် ပီတိသဟဂတသညာ မနသိကာရ

-စတုတ္ထဈာန်ရရှိသောပုဂ္ဂိုလ်၏ အာဗာဓသည် ဥပေက္ခာသဟဂတသညာ မနသိကာရ

-အာကာသာနဉ္စာယတနဈာန်ရရှိသောပုဂ္ဂိုလ်၏ အာဗာဓသည် ရူပသဟဂတ သညာမနသိကာရ၊

-ဝိညာနဉ္စာယတနဈာန်ရရှိသောပုဂ္ဂိုလ်၏ အာဗာဓသည် အာကာသာနဉ္စာယတန သဟဂတသညာမနသိကာရ၊

-အာကိဉ္စညာယတနဈာန်ရရှိသောပုဂ္ဂိုလ်၏ အာဗာဓသည် ဝိညာနဉ္စာယတန သဟဂတသညာမနသိကာရ၊

-နေဝသညာနာသညာယတနဈာန်ရရှိသောပုဂ္ဂိုလ်၏ အာဗာဓသည် အာကိဉ္စညာယတန သဟဂတသညာမနသိကာရ၊

အာဗာဓအားလုံးကို ဘုရားရှင်က ဒုက္ခဟု ဟောတော်မူကြောင်း အာဗာဓမရှိရာဖြစ်သော သညာဝေဒယိတနိရောဓပညာဖြင့် အာသဝတို့ ကုန်ခမ်းပုံ ဤအကြောင်းကြောင့် နိဗ္ဗာန်သည်သုခဖြစ်ပုံကို ရဟန်းတို့အား အရှင်သာရိပုတ္တရာ ဟောတော်မူသည့်သုတ်။

## ကိုးကား
နာထသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ဣစ္ဆာနင်္ဂလပုဏ္ဏားရွာအနီး ဣစ္ဆာနင်္ဂလ တောအုပ်၌ သီတင်းသုံးတော်မူစဉ် သီလဝါ, ဗဟုဿုတ, ကလျာဏမိတ္တ, သုဝစ, ဒက္ခ, အနလသ, ဓမ္မကာမ, အာရဒ္ဓဝီရိယ, သန္တုဋ္ဌီ, သတိမာ, ပညဝါ ဟူသော တရားဆယ်ပါးသည် နာထကရဏတရားဖြစ်ပုံကို အကျယ်အားဖြင့် ဟောတော်မူပြီး အားကိုးဖွယ်တရား (၁၀)ပါးနှင့် ပြည့်စုံအောင်နေကြ၊ အားကိုးဖွယ်ရာ နာထတရား မရှိသူသည် ဆင်းရဲစွာနေရ၏ဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ရှိပါသည်။
----------

အထက်သုတ်လာ နာထတရားဆယ်ပါးတို့ကိုပင် တစ်ပါးစီ တစ်ပါးစီ၏ အဆုံး၌ ထေရ မဇ္ဈိမ နဝရဟန်းတို့သည်လည်း ပြောဆိုသင့်၏ ဆုံးမသင့်၏ဟု မှတ်ထင်ကြကုန်၏။ ထေရ မဇ္ဈိမ နဝရဟန်းတို့ စောင့်ရှောက်ချီးမြှောက်ခံရသူသည် ကုသိုလ်တရားတို့၌ ကြီးပွားတိုးတက်ခြင်းကိုသာ အလိုရှိအပ်၏၊ ဆုတ်ယုတ်ပျက်စီးခြင်းကို အလိုမရှိအပ်ဟူသော စကားရပ်ကို ဖြည့်စွက်၍ ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အာဃာတဝတ္ထုသုတ်

(၂)သုတ် ရှိပါသည်။

အာဃာတဝတ္ထု (၉)ပါးကို ဟောတော်မူသည့်သုတ်။
----------

အာဃာတဝတ္ထုကိုးပါးနှင့် အဋ္ဌာနကောပကို ဟောတော်မူသည့်သုတ်။

## ကိုးကား
ခေမပ္ပတ္တသုတ်

ဝံသတိုင်း ကောသမ္ဗီမြို့ ဃောသိတာရုံကျောင်းတော်၌ အရှင်ကာဠုဒါယီထေရ်၏ မေးလျှောက်ချက်အရ အာနန္ဒာမထေရ်က “သမာပတ်ရှစ်ပါးနှင့် အာသဝေါတရားတို့ ကုန်ခမ်းခြင်းသည် “ခေမပ္ပတ္တ”ဟု ဘုရားရှင် မုချအားဖြင့်ဟောတော်မူကြောင်း ဖြေကြားတော်မူသည့်သုတ်။

## ကိုးကား
အနုပုဗ္ဗနိရောဓသုတ်

(၂)သုတ် ရှိပါသည်။

ပထမဈာန်ဝင်စားသူအား ကာမသညာချုပ်သည် ... နိရောဓသမာပတ် ဝင်စားသူအား သညာ, ဝေဒနာတို့ချုပ်သည်။ ဤသို့ အစဉ်အတိုင်းချုပ်ခြင်း ကိုးမျိုးကို ဟောတော်မူသည့်သုတ်။
--------------

အထက်သုတ်ပါ အနုပုဗ္ဗနိရောဓတရားကိုးမျိုးတို့ကို ကောသမ္ဗီမြို့ ဃောသိတာရုံ ကျောင်းတော်၌ အရှင်ဥဒါယီထေရ်၏ မေးလျှောက်ချက်အရ အရှင်အာနန္ဒာထေရ် ဟော ပြသည့်သုတ်။
-------
-ဒီ၊၃၊၂၂၁။ ဒီ၊မြန်၊၃။၂၄၄။

-ဒီဃနိကာယ၊ ပါထိကဝဂ္ဂ၊ ၁၀-သင်္ဂီတိသုတ်၌လည်း ဤအတူ ဟောတော်မူသည်။

## ကိုးကား
အရိယာဝါသသုတ်

(၂)သုတ် ရှိပါသည်။

အရိယာဝါသ တရားဆယ်ပါး ခေါင်းစဉ်ကို ဟောတော်မူသည့်သုတ်။
------------

အထက်သုတ်ပါ အရိယာဝါသ တရားဆယ်ပါးကို တစ်ပါးစီ တစ်ပါးစီ အကျယ် ဝေဖန်၍ ဟောကြားတော်မူသည့်သုတ်။

ဤသုတ်တော်ကို ကုရုနိုင်ငံ ကမ္မာသဒမ္မ နိဂုံး၌ ဟောကြားတော်မူပါသည်။

အဋ္ဌကထာ၌ -ကုရုနိုင်ငံသား ရဟန်းတော်များအား မဟာနိဒါနသုတ် အစရှိသော နက်နဲသောသုတ်တော်များ ဟောတော်မူပုံ အစရှိသည်တို့ကို ဖွင့်ပြထားပါသည်။ ။

ဋီကာ၌ -ကုရုနိုင်ငံသားများနှင့် ကုရုနိုင်ငံ၏ ရေမြေအကြောင်း၊ သတိပဋ္ဌာန် တရားတော်နှင့် ကုရုနိုင်ငံသားများ၊ ဗုဒ္ဓရက္ခိတကျေးသားဝတ္ထု၊ ဒီဃနိကာယ်၌ မဟာ နိဒါနသုတ်နှင့် မဟာသတိပဋ္ဌာနသုတ်တော်၊ မဇ္ဈိမနိကာယ်၌ သတိပဋ္ဌာနသုတ်၊ သာရောပမသုတ်၊ ရုက္ခောပမသုတ်၊ ရဋ္ဌပါလသုတ်၊ မာဂဏ္ဍိယသုတ်၊ အာနေဉ္ဇသပ္ပါယ သုတ်တော် အစရှိသည်တို့ကို ဟောတော်မူပုံ အစရှိသည်တို့ဖြင့် ဖွင့်ပြထားပါသည်။

## ကိုးကား
ကသိဏသုတ်

တည်ရာကသိုဏ်း ၁၀-မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ/ဋီကာတို့၌-ဖွင့်ဆိုချက်များ ရှိပါသည်။ (ဒီ၊၃၊၂၂၃-၂၅၇။ အံ၊၃၊၃၀၄-တို့၌လည်း ဟောတော်မူပါသည်။)

## ကိုးကား
ဥဗ္ဗာဟိကာသုတ်

ဥဗ္ဗာဟိက ကမ္မဝါစာ (ဝိ၊၄၊၂၂၄)ဖြင့် သမုတ်ရမည့် အဓိကရုဏ်ငြိမ်းအောင် ပြုစွမ်းနိုင်သော ရဟန်း၏ အရည်အချင်း (၁၀)ပါးကို ဟောတော်မူသည့်သုတ်။

သူတစ်ခွန်း, ငါတစ်ခွန်း ပြောဆိုမည့်စကားတို့ကိုလည်းကောင်း၊ ဝိနယပိဋက၌ မလိမ္မာသော ဓမ္မကထိကရဟန်းကိုလည်းကောင်း ထုတ်နှုတ်၍ တားမြစ်သော သမ္မုတိကို ဥဗ္ဗာဟိကာသမ္မုတိ-ဟု ဆိုသည်။ အလဇ္ဇီပုဂ္ဂိုလ်တို့၏ ခြိမ်းခြောက်မှုနှင့် ခိုက်ရန်ဖြစ်မှုကို ကင်းစေရာ၌ ဥဗ္ဗာဟိကာသမ္မုတိကို ပြုရသည်။

## ကိုးကား
ဥပသမ္ပဒါသုတ်

ဥပဇ္ဈာယ်ဆရာ၏ အရည်အချင်း ၁၀-ပါးတို့ကို အကျယ်ဟောတော်မူသည့်

## ကိုးကား
ပဗ္ဗဇိတအဘိဏှသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ရဟန်းတော်များ အမြဲမပြတ် ရှုမှတ်ဆင်ခြင်နေရမည့် တရား ၁၀-ပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ မှတ်သားဖွယ်ရာ ဖွင့်ဆိုချက်များရှိပါသည်။

## ကိုးကား
အဓိဝုတ္တိပဒသုတ်

ဤသုတ်၌ ဘုရားရှင်၏ သဗ္ဗညုတဉာဏ်တော်စွမ်းအင်နှင့် မြတ်ဗုဒ္ဓ၏ (ဉာဏ်)အားတော်ဆယ်ပါးကို ခွဲစိတ်၍ ဘုရားရှင်က အရှင်အာနန္ဒာအား ဟောတော်မူသည့်သုတ်။

## ကိုးကား
ကာဠီသုတ်

အရှင်ကစ္စာနထေရ် အဝန္တိတိုင်း ကုလဃရမြို့ ပဝတ္တတောင်၌ သီတင်းသုံးနေတော်မူစဉ် ကုလဃရမြို့သူ ကာဠီဥပါသိကာမ၏ အမျိုးသမီးပြဿနာနှင့် ဆက်စပ်၍ လျှောက်ထားချက်အရ -

-သမဏ, ဗြာဟ္မဏတို့သည် အရဟတ္တဖိုလ်ဟူသောအကျိုးသည် ကသိဏ သမာပတ်လျှင် အမွန် အမြတ်ရှိ၏-ဟု ယူဆ၍ ထိုသမာပတ်ကို ဖြစ်စေကြကုန်၏။ ဘုရားရှင်သည် ကသိဏသမာပတ်၏ အမွန် အမြတ်ရှိခြင်းကို အထူးသိတော်မူပုံ၊ ထိုသို့သိတော်မူ၍ သာယာဖွယ် (သမုဒယသစ္စာ) အပြစ် (ဒုက္ခသစ္စာ) ထွက်မြောက်ရာ (နိရောဓသစ္စာ) မဂ်ဟုတ်သည်, မဟုတ်သည်ကို သိမြင်မှု (မဂ္ဂသစ္စာ)ကို မြင်တော်မူ ခြင်းကြောင့် အရဟတ္တဖိုလ်ဟူသောအကျိုးသို့ ရောက်ခြင်း စိတ်နှလုံး၏ ငြိမ်သက်ခြင်းကို သိတော်မူ၏-ဟု ပထဝီကသိဏသမာပတ်, အာပေါကသိဏသမာပတ်, တေဇော ကသိဏသမာပတ်, ဝါယောကသိဏသမာပတ်, နီလကသိဏသမာပတ်, ပီတကသိဏ သမာပတ်, လောဟိတကသိဏသမာပတ်, ဩဒါတကသိဏသမာပတ်, အာကာသ ကသိဏသမာပတ်, ဝိညာဏကသိဏသမာပတ် ဆယ်ပါးတို့တွင် တစ်ပါးစီ တစ်ပါးစီကို အကျယ်အားဖြင့် သိမှတ်ရပုံကို အရှင်ကစ္စည်းထေရ် ဟောတော်မူသည့်သုတ်။

## ကိုးကား
ပါတိမောက္ခဋ္ဌပနာသုတ်

ဘုရားရှင် ကောသလနိုင်ငံ ... သီတင်းသုံးနေတော်မူစဉ် ပါတိမောက်ပြခြင်းကို တန့်ရပ်ထားခြင်း အကြောင်းဆယ်မျိုးတို့ကို အရှင်ဥပါလိထေရ်၏ မေးလျှောက် ချက်အရ ဘုရားရှင်ဟောတော်မူသည့်သုတ်။

အဋ္ဌကထာ၌ ဖွင့်ဆိုချက်အနည်းငယ်ရှိပါသည်။

## ကိုးကား
စေတနာကရဏီယသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် သီလနှင့်ပြည့်စုံသော ရဟန်း၏ အဝိပ္ပဋိသာရမှ ဝိမုတ္တိဉာဏ ဒဿနတိုင်အောင် ရရှိခံစားနိုင်သော အကျိုးတရား (၁၀)ပါးတို့ကို ရဟန်းတို့အား ဘုရားရှင် ဟောကြားတော်မူသည့်သုတ်။

(စတုပါရိသုဒ္ဓိသီလနှင့် ပြည့်စုံသော ရဟန်းသည် “ငါ့အား အဝိပ္ပဋိသာရနှလုံးသာရွှင်မှု ဖြစ်ပါစေ”ဟု အားထုတ်၍ ပြုလုပ်စရာမလို၊ (စတုပါရိသုဒ္ဓိ) သီလရှိသောရဟန်းအား အဝိပ္ပဋိသာရဖြစ်ခြင်းသည် ဖြစ်ပေါ်လာမြဲဖြစ်သည့် ဓမ္မတာသဘာဝပေတည်း။ ထို့အတူ အဝိပ္ပဋိသာရ ဖြစ်ပေါ်လာပြီးသောရဟန်းအား ဝမ်းမြောက်မှု “ပါမောဇ္ဇ”၊ နှစ်သက်(ကျေနပ်)မှု ပီတိ၊ နာမကာယ, ရူပကာယ၏ ငြိမ်းအေးမှု “ပဿဒ္ဓိ”၊ ကာယိကသုခဝေဒနာ, စေတသိကသုခဝေဒနာကို ခံစားရမှု၊ စိတ်တည်ကြည်ငြိမ်သက်မှု “သမာဓိ”၊ အမှန်အတိုင်း သိမြင်တတ်သော တရုဏဝိပဿနာဉာဏ်၊ တေဘူမကဝဋ်ဒုက္ခတို့၌ ငြီးငွေ့စိတ်ပျက်မှု “နိဗ္ဗိန္ဒဉာဏ်”၊ တက်မက်ခြင်းကင်းမှု “ဝိရာဂဉာဏ်”၊ ကိလေသာတို့မှ လွတ်မြောက်မှုကို သိမြင်တတ်သော “ဝိမုတ္တိဉာဏဒဿန”ကို မျက်မှောက်ပြုခြင်းဟူသော နောက်နောက်၌ ဖြစ်သော အကျိုးအဆက်ဆက်သည် စတုပါရိသုဒ္ဓိသီလနှင့် ပြည့်စုံခြင်းဟူသော ရှေးရှေးသော အကြောင်းအဆက်ဆက်ကြောင့် ဖြစ်ပေါ်လာမြဲ ဓမ္မတာသဘာဝ ပေတည်း။

-နိဗ္ဗိဒါ, ဝိရာဂသည် ဝိမုတ္တိဉာဏဒဿန-ဟူသော အကျိုးအာနိသင်ရှိ၏။

-ယထာဘူတ ဉာဏဒဿနသည် နိဗ္ဗိဒါဝိရာဂ-ဟူသော အကျိုးအာနိသင် ရှိ၏။

-သမာဓိသည် ယထာဘူတဉာဏဒဿနဟူသော အကျိုးအာနိသင်ရှိ၏။

-သုခသည် သမာဓိဟူသော အကျိုးအာနိသင်ရှိ၏။

-ပဿဒ္ဓိသည် သုခဟူသော အကျိုးအာနိသင်ရှိ၏။

-ပီတိသည် ပဿဒ္ဓိဟူသော အကျိုးအာနိသင်ရှိ၏။

-ပါမောဇ္ဇသည် ပီတိဟူသော အကျိုးအာနိသင်ရှိ၏။

-အဝိပ္ပဋိသာရသည် ပါမောဇ္ဇဟူသော အကျိုးအာနိသင်ရှိ၏။

-ကုသလသီလသည် အဝိပ္ပဋိသာရဟူသော အကျိုးအာနိသင်ရှိ၏။

ဤသို့လျှင် အပြစ်မရှိသော သီလအစရှိသော အကြောင်းတရားတို့သည် အဝိပ္ပဋိသာရ-အစရှိသော အကျိုးတရားတို့ကို ဖြစ်စေတတ်ကုန်သည်။ အပြစ် မရှိသော သီလအစရှိသော အကြောင်းတရားတို့သည် တေဘူမကဝဋ်တည်း ဟူသော ဤမှာဖက်ကမ်းမှ နိဗ္ဗာန်တည်းဟူသော ထိုမှာဖက်ကမ်းသို့ သွားရောက် ကူးမြောက်ခြင်းငှာ အဝိပ္ပဋိသာရအစရှိသော အကျိုးတရားတို့ကို ပြည့်စေကုန်၏ဟု ရဟန်းတို့အား ဘုရားရှင် ဟောတော်မူသည့်သုတ်။
--------

နိဗ္ဗိဒါနှင့် ဝိရာဂကို တစ်ပါးစီခွဲ၍ အထက်သုတ်ဒေသနာတော်အတိုင်း ဟောတော်မူသည့်သုတ်။

## ကိုးကား
ကာမဘောဂီသုတ်

ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ အနာထပိဏ်သူဌေးအား ကာမဘောဂီ (ကာမဂုဏ်ခံစားသူ) ဆယ်မျိုးနှင့် ချီးမွမ်းခြင်း အကြောင်း၊ ကဲ့ရဲ့ခြင်း အကြောင်း၊ နွားမမှ နို့ရည်၊ နို့ရည်မှ နို့ဓမ်း၊ နို့ဓမ်းမှ ဆီဦး၊ ဆီဦးမှ ထောပတ်၊ ထောပတ်မှဖြစ်ပေါ်လာသော ထောပတ်ကြည်ကို အကောင်းဆုံးဆိုရသလို ကာမ ဘောဂီပုဂ္ဂိုလ် ၁၀-မျိုးတို့တွင် အဂ္ဂ, သေဋ္ဌ, ပါမောက္ခ, ဥတ္တမ, ပဝရကာမဘောဂီ ပုဂ္ဂိုလ်ကို ဘုရားရှင် အကျယ်တဝင့် ဟောကြားတော်မူသည့်သုတ်။

## ကိုးကား
ကတ္ထီသုတ်

ဈာန်မဂ်ဖိုလ်ရမှု၌ လိမ်ညာ၍ ပြောဆိုခြင်းနှင့် စပ်၍ ဓမ္မဝိနယသာသနာတော်၌ ကြီးပွားစည်ပင်ပြန့်ပွားတိုးတက်မှုမရှိသော တရားဆယ်မျိုးတို့ကို စေတိတိုင်း သဟဇာတိမြို့၌ မဟာစုန္ဒထေရ်က ရဟန်းတို့အား ဟောတော်မူသည့်သုတ်။

## ကိုးကား
ကာကသုတ်

ကျီးငှက်၏ မသူတော်တရား ဆယ်မျိုးနှင့် ရဟန်းယုတ်၏ မသူတော်တရား ဆယ်ပါးတို့ကို ဘုရားရှင် ဟောတော်မူသည့်သုတ်။

## ကိုးကား
ကောကနုဒသုတ်

မဂဓနိုင်ငံ ရာဇဂြိုဟ်မြို့ တပေါဒါမြစ်ကမ်းအနီး၌ “ကောကနုဒ”ပရိဗိုဇ်၏ မိစ္ဆာ အယူ (၁၁)မျိုးကို မေးလျှောက်ရာ အရှင်အာနန္ဒာမထေရ်ဖြေဆိုမှုကို ရှင်းလင်း မိန့်ကြားတော်မူရာ ကောကနုဒပရိဗိုဇ်က သည်းခံတော်မူပါ-ဟု တောင်းပန်ပုံကို ဟောတော်မူသည့်သုတ်။

## ကိုးကား
ဣဋ္ဌဓမ္မသုတ်

အလိုရှိအပ် နှစ်သက်အပ် မြတ်နိုးအပ်သော လောက၌ရနိုင်ခဲသော ဘောဂ၊ ဝဏ္ဏ၊ အာရောဂျ၊ သီလ၊ ဗြဟ္မစရိယ၊ မိတ္တ၊ ဗာဟုဿစ္စ၊ ပညာ၊ ဓမ္မ (လောကုတ္တရာတရား ကိုးပါး)၊ သဂ္ဂ-ဟူသော တရားဆယ်ပါး၊ ယင်းတရားဆယ်ပါး၏ (၁)အာလသျအနုဋ္ဌာန၊ (၂)အမဏ္ဍန အဝိဘူသန၊ (၃)အသပ္ပါယကိရိယာ၊ (၄)ပါပမိတ္တ၊ (၅)ဣန္ဒြိယ အသံဝရ၊ (၆)ဝိသံဝါဒန၊ (၇)အသဇ္ဈာယကိရိယာ၊ (၈)အသုဿူသာ အပရိပုစ္ဆာ၊ (၉)အနနုယောဂ အပစ္စဝေက္ခဏာ၊ (၁၀)မိစ္ဆာပဋိပတ္တိ-ဟူသော ဘေးရန်များ။ (၁)ဥဋ္ဌာန အနာလသျ၊ (၂)မဏ္ဍနာ ဝိသနာ၊ (၃)သပ္ပါယကိရိယာ၊ (၄)ကလျာဏမိတ္တတာ၊ (၅)ဣန္ဒြိယသံဝရ၊ (၆)အဝိသံဝါဒနာ၊ (၇)သဇ္ဈာယကိရိယာ၊ (၈)သုဿူသာ ပရိပုစ္ဆာ၊ (၉)အနုယောဂ ပစ္စဝေက္ခဏာ၊ (၁၀)သမ္မာပဋိပတ္တိ-ဟူသော အာဟာရ (ပြည့်စုံကြောင်း)တရားတို့ကို ဘုရားရှင် ဟောတော်မူသည့်သုတ်။

## ကိုးကား
ကဏ္ဋကသုတ်

ဘုရားရှင် ဝေသာလီမြို့ မဟာဝုန်တော ကူဋာဂါရသာလာကျောင်းတော်ဝယ် ထင်ရှားသောမထေရ်တို့နှင့် အတူသီတင်းသုံးနေတော်မူစဉ် “အသံသည် ဈာန်၏ ဆူးငြောင့်သဖွယ်ဖြစ်ပုံနှင့် ဆူးငြောင့်ဆယ်မျိုးတို့ကို ယင်းတို့၏ ဆူးငြောင့်သဖွယ်ဖြစ်ရာ တရားများနှင့် တွဲဖက်၍ ဟောတော်မူပြီး ဆူးငြောင့်ကင်းသူ, ဆူးငြောင့်မရှိသူများသည် ရဟန္တာများဖြစ်ကြပုံကို ဟောတော်မူသည့်သုတ်။

## ကိုးကား
အာကင်္ခသုတ်

(၁) သီတင်းသုံးဖော်တို့ ချစ်ခင်မြတ်နိုး လေးစားကြခြင်း၊ (၂) ပစ္စည်းလေးပါး ရရှိခြင်း၊ (၃) အလှူရှင်တို့၏ ဒါနစေတနာအကျိုးကြီးမားစေလိုခြင်း၊ (၄) ဆွေမျိုးများ ကောင်းရာသုဂတိရောက်စေလိုခြင်း၊ (၅) ရသမျှပစ္စည်းဖြင့် ရောင့်ရဲတင်းတိမ်ကျေနပ်ခြင်း၊ (၆) သဘာဝဘေးဒဏ်, ဝေဒနာဒဏ်တို့ကို သည်းခံနိုင်ခြင်း၊ (၇) တရားဓမ္မ၌ မွေ့လျော်လိုခြင်း၊ (၈) ကြောက်ရွံ့ ထိတ်လန့်မှုကို သည်းခံနိုင်ခြင်း၊ (၉) ရူပါဝစရဈာန် လေးတန်တို့ကို ရရှိလိုခြင်း၊ (၁၀) အာသဝေါကင်းကွာ ရဟန္တာဖြစ်လိုခြင်း-ဟူသော အကျိုး ၁၀-ပါးကို လိုလားတောင့်တသောပုဂ္ဂိုလ်သည် သီလကို ဖြည့်ကျင့်ရမည်။ ပါတိမောက္ခသံဝရသီလကို စောင့်ရှောက်ထိန်းသိမ်းရမည်-အစရှိသည်ဖြင့် သီလရှိသူများ ခံစားရမည့်အကျိုး ၁၀-ပါးကို အကျယ် ဟောတော်မူသည့်သုတ်။

အဋ္ဌကထာ၌ -ပါတိမောက္ခသံဝရသီလသည် ဦးခေါင်းနှင့် တူပုံ၊ ကြွင်း သီလသုံးပါးသည် လက်ခြေတို့နှင့် တူပုံ၊ ပစ္စည်းလေးပါးသည် သီလ၏အာနိသင်ဖြစ်ပုံ၊ သီလရှိသောရဟန်းအား လှူဒါန်းသော ဆွမ်းဒါနနှင့် ကျောင်းဒါနတို့၏ အကျိုး၊ သီလရှိသောရဟန်း၏ မိဖများ ကောင်းရာသုဂတိရောက်ရှိနိုင်ပုံ အစရှိသည်တို့ကို ဖွင့်ပြ ထားပါသည်။

ဋီကာ၌ -ဤဒေသနာတော်သည် သိက္ခာသုံးပါးကိုဟောတော်မူသည့် ဒေသနာတော်ဖြစ်ပုံ အကျယ်၊ စိတ်တည်ကြည် ငြိမ်သက်မှု၊ သင်္ခါရတရားတို့ကို ရှုမှတ်ပုံ (သမထ, ဝိပဿနာ)တို့ဖြင့် သီလကို စောင့်ရှောက်ထိန်းသိမ်းနိုင်ပုံ အစရှိသော သိမှတ်ဖွယ်များနှင့် အရိယကောဋိယဝါသီ မဟာဒတ္တထေရ်ဝတ္ထုကို ပြဆိုထားပါသည်။

## ကိုးကား
အဝေစ္စပ္ပသန္နသုတ်

မတုန်မလှုပ်သက်ဝင်ကြည်ညိုသောပုဂ္ဂိုလ်အားလုံးတို့သည် အရိယာမဂ်အလျဉ်သို့ ရောက်ကြသူများဖြစ်ကုန်၏။ ထိုပုဂ္ဂိုလ်တို့တွင် -(၁) သတ္တက္ခတ္တုပရမသောတာပန်၊ (၂) ကောလံကောလသောတာပန်၊ (၃) ဧကဗီဇသောတာပန်၊ (၄)သကဒါဂါမ်၊ (၅) ရဟန္တာပုဂ္ဂိုလ်တို့သည် ဤကာမဘုံ၌ ပရိနိဗ္ဗာန်ပြုကြကုန်၏။ -(၁) အန္တရာပရိနိဗ္ဗာယီ အနာဂါမ်၊ (၂) ဥပဟစ္စပရိနိဗ္ဗာယီ အနာဂါမ်၊ (၃) အသင်္ခါရပရိနိဗ္ဗာယီ အနာဂါမ်၊ (၄) သသင်္ခါရပရိနိဗ္ဗာယီ အနာဂါမ်၊ (၅) ဥဒ္ဓံသောတအကနိဋ္ဌဂါမီ အနာဂါမ်ပုဂ္ဂိုလ် ငါးယောက်တို့သည် ဤကာမဘုံကို စွန့်၍ ပရိနိဗ္ဗာန်ပြုကြကုန်၏-ဟု ဘုရားရှင် ဟောတော်မူသည့်သုတ်။

## ကိုးကား
ခီဏာသဝဗလသုတ်

“ငါ့မှာ အာသဝေါတရားတို့ ကုန်ပြီ”ဟု ဝန်ခံနိုင်သော ရဟန္တာပုဂ္ဂိုလ်၏ အားဆယ်ပါးတို့ကို အရှင်သာရိပုတ္တရ၏ လျှောက်ထားချက်အရ ဘုရားရှင် အကျယ် ဟောတော်မူသည့်သုတ်။

## ကိုးကား
ဂိရိမာနန္ဒသုတ်

အရှင်ဂိရိမာနန္ဒသည် အပြင်းအထန် မကျန်းမမာဖြစ်နေရာသို့ ကြွရောက်တော်မူပါရန် အရှင်အာနန္ဒာက လျှောက်ထားသဖြင့် သညာ (၁၀)ပါးကို အကျယ်အားဖြင့် အရှင်အာနန္ဒာအား ဟောတော်မူပြီး ယင်းသညာဒေသနာတော်ကို ကြားနာရ ခြင်းကြောင့် အရှင်ဂိရိမာနန္ဒရဟန်း ဝေဒနာပျောက်ကင်းသွားမည်ဟု မိန့်ကြားတော် မူသဖြင့် အရှင်အာနန္ဒာက အရှင်ဂိရိမာနန္ဒထေရ်အား ဒသကသညာ ဒေသနာတော်ကို ဟောကြားတော်မူပြီးသည်၏ ခဏ၌ အရှင်ဂိရိမာနန္ဒထေရ် ဝေဒနာ ပျောက်ကင်းသွားပုံကို ဟောတော်မူသည့်သုတ်။

ဤသုတ် အာဒီနဝသညာ၌ အနာရောဂါ (၆၀)မျိုးကို ဟောတော်မူပါသည်။ အဋ္ဌကထာ၌ သည်းခြေကြောင့်ဖြစ်သော ဝေဒနာ(၃၂)ပါး၊ သလိပ်ကြောင့်, လေကြောင့် ထိုသုံးမျိုး ပျက်စီးခြင်းကြောင့် အနာရောဂါများ (၃၂)မျိုးစီ ရှိကြောင်း ဖွင့်ပြထားပါသည်။ ဋီကာ၌လည်း ရောဂါအဖွင့်များ ပါရှိပါသည်။

## ကိုးကား
နပ္ပိယသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပျံလွန်သော ရဟန်းကို အကြောင်းပြု၍ မြင်းယုတ် မြင်းကြမ်း ဥပမာဖြင့် သီတင်းသုံးဖော်တို့၏ အရိုအသေ အလေးအမြတ် မြတ်နိုးပူဇော်မှုကို မခံယူထိုက်သော ရဟန်း၏(အရည်အချင်း) အဓမ္မဆယ်ပါးကိုလည်းကောင်း၊ အာဇာနည်မြင်းဥပမာဖြင့် သီတင်းသုံးဖော်တို့၏ အရိုအသေ အလေးအမြတ် မြတ်နိုး ပူဇော်မှုကို ခံယူရသော ရဟန်း၏(အရည်အချင်း) ဓမ္မဆယ်ပါးကိုလည်းကောင်း ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ဖွင့်ဆိုချက်များ ရှိပါသည်။

## ကိုးကား
နိဋ္ဌင်္ဂတသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ငါဘုရားအပေါ်၌ ယုံမှားသံသယ ကင်းရှင်းကြသူ အားလုံးတို့သည် မဂ်ဉာဏ်အမြင်နှင့် ပြည့်စုံကြကုန်၏။ ထိုပုဂ္ဂိုလ်တို့တွင် ဤပစ္စပ္ပန်ဘဝ၌ ဘဝပြီး ဆုံးကြသူ ပုဂ္ဂိုလ်(၅)မျိုး၊ ဒုတိယဘဝ၌ ဘဝဒုက္ခပြီးဆုံးမည့်သူ (၅)မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
နိဒ္ဓမနီယသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် မဂ္ဂင်ရှစ်ပါး, သမ္မာဉာဏ, သမ္မာဝိမုတ္တိ ရှိသောပုဂ္ဂိုလ်သည် ယင်းတို့နှင့် ဆန့်ကျင်ဘက်ဖြစ်သော မိစ္ဆာဒိဋ္ဌိ မိစ္ဆာဒိဋ္ဌိအစရှိသော အကြောင်းကြောင့်ဖြစ်ကုန်သော များစွာသော အကုသိုလ်တရားတို့ကို မှုတ်လွင့်ဖျက်ဆီးနိုင်ပုံ, သမ္မာဒိဋ္ဌိ (အစရှိသော) များစွာသော ကုသိုလ်တရားတို့ ဘာဝနာပါရိပူရီဖြစ်ပုံ “နိဒ္ဓမနီယ” တရား(၁၀)ပါးတို့ကို တစ်ပါးစီ တစ်ပါးစီ ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား